text:
সাইন্স অমসুং তেক্নোলোজী মন্ত্রালয়
তাতা গুপ অসমুং সি.এস.আই.আর.-আই.জি.আই.বি.না শাবা ভারতকী ইহান হানবা কোবিদ-১৯ তেস্ত তৌনবা সি.আর.আই.এস.পি.আর. ভারততা শিজিন্নবগী অয়াবা পীখ্রে
Posted On:
19 SEP 2020 8:33PM by PIB Imphal
সি.এস.আই.আর-আই.জি.আই.বি.(ইন্সতিত্যুত ওফ জিনোমিক এন ইন্তিগ্রেতিব বাইওলোজি)ফেলুদানা মতেং পাংদুনা নোভেল কোরোনাভাইরস অসি খঙদোক্নবগীদমক তাতানা শাবা সি.আর.আই.এস.পি.আর.(ক্লস্তর রিগুলর্রী ইন্তরস্পেস সোর্ত পেলিনদ্রোমিক রেপিত্স) তেস্ত অদু সেন্সিতিবিতী ৯৬% অমসুং স্পেসিফিসিতী ৯৮% চাং ৱাংনা ক্বালিতী লৈনা ফংবদগী আই.সি.এম.আর. গাইদলাইনশিংগী মতুং ইন্না ময়ামগী শিজিন্ননবা পুথোক্নবগীদমক ভারতকী গর্গ কন্ত্রোল্লর জেনেরেলদগী ঙসি অয়াবা ফংখ্রে৷ হায়রিবা তেস্ত অসিনা সার্স কোব-২ ভাইরসকী জিনোমিক সিক্বেন্স অসি খঙদোক্নবগীদমক মশানা শাজবা সি.আর.আই.এস.পি.আর.গী কত্তিং এদজ তেক্নোলোজী শিজিন্নৈ৷ সি.আর.আই.এস.পি.আর. অসি লাইনাশিং লাইয়েংনবগীদমক শেমদোক্লবা জিনোম তেক্নোলোজী অমনি৷
তাতাগী সি.আর.আই.এস.পি.আর. তেস্ত অসিনা কোবিদ-১৯বু নাহল্লিবা ভাইরস অসি মাই পাক্না খঙদোকপা ঙম্নবগীদমক কেস ৯ প্রুতিনদা অখন্ননা চুংশিন্নদুনা দিপ্রোই তৌবা ঙমবা মালেমগী ইহান হানবা দাইগ্নোস্তিক তেস্ত ওই৷ মসিনা আর. এন দি.দগী হৌদুনা তেল্লবা মতম নুমিৎ ১০০নি য়ৌদনা অকুরেসী ৱাংবা, হেন্না পাকথোক চাওথোকপা য়াবা অমসুং চৎনবা য়াবা তেস্ত ওইদুনা ভারত সাইন্তিফিক কম্মুনিতীগী অচৌবা মাই পাকপা অমা ওইরে৷ সি.আর.আই.এস.পি.আর.গী তেস্ত অসিনা ত্রেদিস্নেল আর.তি.-পি.সি.আর. তেস্তশিং অদু মতম চংদনা, অতাংবা ইক্যুইপমেন্ত শিজিন্নদনা অমসুং য়াম্না লাইনা শিজিন্নবা য়াদুনা একুরেসীগী লেভেল ফংবা ঙমখ্রে৷ অসিদসু নত্তনা সি.আর.আই.এস.পি.আর. অসি মতুং তারকপদা তোঙান তোঙানবা পেথোজেন কয়ামরোম খঙদোকপদা শিজিন্নবা য়ারবা ফ্যুচররিস্তিক তেক্নোলোজী অমা ওইরে৷
ফংলিবা মহৈ অসি সাইন্তিফিক কম্মুনিতী অমসুং ইন্দস্ত্রী অসিনা মাই পাক্না চৎমিন্নবগী অচৌবা পাই পাকপা অমনি৷ তাতা গ্রুপ অসিনা “ মেদ ইন ইন্দিয়া” প্রদক্কী মখাদা য়াম্না ফবা, চৎনবা য়াবা, মমল ৱাংদবা অমসুং লাইনা খঙদোকপা য়াবা কোবিদ-১৯ তেস্তিং অসি শেল চংদনা অমসুং য়াম্না থুনা তৌবা য়াদুনা লৈবাক অসি মতেং পাংদুনা য়াম্না ৱাংবা ক্বালিতী তেস্ত অমা শেম্ননবগীদমক সি.এস.আই.আর.-আই.জি.আই.বি. অমসুং আই.সি.এম.আর.গা পুন্না চৎমিন্নখ্রে৷
শেমগৎ শাগৎলিবা অসিদা তাতা মেদিকেল অমসুং দাইগ্নোস্তিক লিমিতেদকী সি.ই.ও. গিরিশ কৃষ্ঞমুর্থীনা অশুম্না ফোংদোকখ্রে “ কোবিদ-১৯গীদমক তাতা সি.আর.আই.এস.পি.আর. তেস্তকী অয়াবা ফংলিবা অসিনা মালেম শিনবা থুংনা নাহল্লিবা লাইনা-লাইচৎ অসি লৈবাক অসিনা থেংনরিবা অসিদা হেন্না মতেং পাংবা ঙম্লগনি৷ তাতা সি.আর.আই.এস.পি.আর. তেস্ত কম্মরসিয়েলাইজেসন অসিনা লৈবাক অসিনা আর. অমসুং দি.দা তৌবা ঙম্বা অদু উৎলি অমসুং মসিনা মালেমগী হেল্থকেয়র অমসুং সাইন্তিফিক রিসর্চ ৱল্দদা ভারতকী থৌদাং অদু হেন্না ফবা মওংদা ওন্থোকপা ঙম্লগনি৷”
দি.জি.-সি.এস.আই.আর.গী দা. শেথর সি মন্দেনা থোক্লিবা লাইনা-লাইচৎ অসিগী মনুংদা সি.এস.আই.আর.-আই.জি.আই.বি.গী সাইন্তিস অমসুং মহৈরোইশিংগী তীম, তাতা সন্স অমসুং দি.সি.জি.আই.গা পুন্না মতেং পাংনদুনা চৎমিন্নদুনা শেম্লিবা নোভেল দাইগ্নোস্তিক কিৎশিং শিজিন্নবগী অয়াবা ফংলিবা অমসুং ভারতনা মীপাল তাংদনা শাজদুনা মখা তানা পুথোরক্কদবা ইন্নোভেসনশিংগী লম্বী য়াৎলম্বগীদমক তীম অসিবু থাগৎপা ফোংদোকখ্রে৷
সি.এস.আই.আর.-আই.জি.আই.বি.গী দাইরেক্তর দা. অনুরগ অগ্রৱালনা সি.এস.আই.আ.না জিনোম দাইগ্নোস্তিক অমসুং থেরাপেতিক্কীদমক সিক্কল সেল মিসন অসিগী মখাদা সার্স কোব-২গী অনৌবা দাইগ্নোস্তিক তেস্ত শেম্নবা হোৎনবদা অনৌবা ৱাখল লৌশিং পীবগীদমক পাংথোক্লিবা থবক অসিদা হরাও নুংঙাইবা ফোংদোকখ্রে৷ মসিনা দা. দিবোজ্যোতি চাক্রবোর্কী অমসুং দা. সৌভিক মাইতিদী লুচিং মখাদা লৈরিবা নৌরিবা রিসর্চ তীমগী ইন্নোভেসন অমসুং সাইন্তিফিক নোলেজ অমসুং তেক্নোলোজীগী তৎনা থানবা য়াদ্রবা মরী অদু উৎলে হায়দুনা মহাক্না ফোংদোকখ্রে৷
তাতা সন্স প্রাইভেৎ লিমিতেদ
২৪ হোমিমোদি স্ত্রিৎ মুম্বাই ৪০০০০১
ফোন +৯১(২২)৬৬৬৫৮২৮২
*****
(Release ID: 1656888)
Visitor Counter : 123


c: text/html

text:
এমপ্লোয়মেন্ট একচেন্জ
এমপ্লোয়মেন্ট একচেন্জ গী পোলিসি অমসুং প্রোসিদিওর
রেজিস্ট্রেশন
ডিস্ট্ৰিক এমপ্লোয়মেন্ট একচেন্জ বিষ্ণুপুৰ দা ইং কুমজা ০১/০১/২০১৭ তগী ৩১/১২/২০১৭ ফাওবদা থবক থিরিবা মীগী মশীং অসি পুন্না ১৯৯৫নি (নুপা ১১৬৬ অমসুং নুপী ৮২৯) অদুগা লাইভ রেজিস্টার গী মতুং ইন্না থবক থিরিবা মশিং অসি ৩১/১২/২০১৭ ফাওব্দা নুপী ৮৮৯৩ য়াওরগা পুন্না ৩২৬৪১ নি।
থবক্কী অহাংবা ফমগি নোটিশ থোকপা
এমপ্লোয়মেন্ট একচেন্জ গী কম্পলসরি নোটিফিকেশন ওফ ভেকেন্সিস এক্ট ১৯৫৯ চৎনখ্রবা মতুংদা পব্লিক সেক্টর অমসুং প্রাইভেট সেক্টর দা লৈবা এমপ্লোইঅর খুদিংমকনা অহাংবা ফম মেনশিনদ্রিঙৈদা থা ৩গী মমাঙদা ম রি লৈনবা মফমগী এমপ্লোয়মেন্ট একচেন্জ না নোতিফিকেসন থোক্কদবনি।
থবক থিবা কেন্দিদেত শিংগী মিং থাগৎপা
০১/০১/২০১৭ তগী ৩১/১২/২০১৭ ফাওবদা ডিস্ট্ৰিক এমপ্লোয়মেন্ট একচেন্জ বিষ্ণুপুৰ না স্পোনসর তৌদুনা অহাংবা ফম ১৬৫গীদ্মক থাগৎখিবা মশিং অসি মখাগী অসিনি
ইমপ্লোইমেন্ট মার্কেট কী পাউ
ইমপ্লোইমেন্ট মার্কেট ইনফোরমেসন গী প্রোগ্রাম অসি ভরত সরকার অমসুং দাইরেক্টোরেত ওফ ইমপ্লোইমেন্ট, মনিপুর দা মখাগী অসুম্না চাংনাইনা পীখৎলি।
ডিস্ট্ৰিক এমপ্লোয়মেন্ট একচেন্জ বিষ্ণুপুৰ না ইমপ্লোইঅর শিংদ্গী ভরত সরকার, মনিপুর সরকার, ওটনমস বোদি , লোকেল বোদি ,প্রাইভেট সেক্টর মচা অমসুং অচৌবশিংদা থবক ফংখ্রবশিংগী নুপা-নূপী খায়না মখাগী রেকোর্ড অসুম্না খোমগৎলি।
ভোকেস্নেল গাইদেন্স
থবক থীরিবা মীশিংদা ০১/০১/২০১৭ তগী ৩১/১২/২০১৭ ফাওবদা ভোকেস্নেল গাইদেন্স না মখাগী অসুম্না পীখি।
- রেজিস্ট্রেসন গাইদেন্স ২১২৪
- ইন্দিবিজুয়েল গাইদেন্স ১৯১৬
- ইনফোর্মেসন গাইদেন্স ২৫৯৪
অপুনবা ৬৬৩৮

robotstxt: allowed

filter: keep


text:
খরুমজরি
ঙসিগী উৎকর্স সমারোহ অসি তশেংনমক অথোইবা থৌরম অমনি অদুগা লৈঙাক্না পুকচেল শেংনা পান্দম অমগা লোয়ননা কান্নবা ফংফম থোকপশিং শোয়দনা ফংহন্নবা হোৎনরবদি অফবা মহৈ ফংবা ঙম্মি হায়বগী খুদম অমসুনি। সোসিএল সিক্যুরিতীগা মরী লৈনবা স্কিম ৪ অসিবু চাদা ১০০ সেচুরেসন ফংনবা হোৎনরিবসিগীদমক ভরুচ দিস্ত্রিক্ত এদমিনিস্ত্রেসন অমসুং গুজরাত লৈঙাকপু ঐনা ফনা থাগত্তুনসু ৱাৎলগনি। ময়াম পুম্নমক থাগৎপদা মতিক চারবা মীওই ঙাক্তনি। হৌজিক ঐনা হায়রিবা স্কিমশিং অসিগী কান্নবা ফংলিবা মীওই খরগা ৱারী শানবা মতমদা, মখোয়দা নুংঙাইবা, মশানা মশাবু থাজবা ফাওই হায়বা ঐনা উবা ফংখি। খুদোংচাদবা ফীভম মায়োক্নবদা লৈঙাক্কী মায়কৈদগী মতেং মচা অমত্তা ওইরবসু ফংলবদা থৌনা কয়া য়াম্না হাপ্পগে অদুগা খুদোংচাদবা ফীভমদু মশানা লাপথোকখিদুনা অদুগুম্বা খুদোংচাদবশিং অদুবু খাঙদুনা থেংনদুনা লেনখিবা মীওইশিংদুদা হেন্না মপাঙ্গল হাপ্পি। ৱাফমসি ঙসি ঐনা ময়ামসিগা ৱারী শানবদা খঙবা ঙমবনি। স্কিম ৪সিগী মনুংদা নুপীশিংদা, ইমুং মনুংশিংদা কান্নবা ফংলিবা ঐগী আদিবাসি ইচিল ইনাওশিং, ঐগী দলিত অমসুং শোত্থহৌরবা ফুরূপকী ইচিল ইনাওশিং অমদি অতোনবা কাঙলুপকী মীওইশিংনা খঙজিনগদবদি মতিক চাবা ঈ-পাউ ফংদবনা মরম ওইরগা মীওই কয়া অমদি অসিগুম্বা স্কিম ময়াম অমগী কান্নবা ফংদনা লৈরি। করিগুম্বা মতমদা হায়রিবা স্কিমশিং অসি শুপ্নতগী চেদা তাদুনা লৈবসু য়াওই। করিগুম্বা মতমদনা মপুকচেল শেংদবা মীওইশিংনা স্কিমশিং অসিগী কান্নবা লৌথোকখিবা য়াওই। অদুবু পুক্নিং চেৎপা, পুকচেল শেংবা, থম্মোয় শেংনা থবক তৌনিংবগী অনিংবা হায়রিবশিং অসি ঐনা মতম পুম্নমক্তা তৌনবা হোৎনরিবা ৱাফমশিংনি। সবকা সাথ – সবকা বিকাসকী ৱাখল্লোন্না মায় পাকপসু পুরকই। স্কিম অমা হেক্তবু চাদা চাম্মা মীয়ামদা কান্নবা পীবা হায়বসি অচৌবা পান্দম অমনি। অরুবা থবক অমা ওইজরবসু অচুম্বা লম্বীদি মসিনি। ঐনা বিনিফিসরীশিং অমসুং লৈঙাকপু অসিগুম্বা মায় পাকপা অমা ফংলিবসিগীদমক্তা নুংঙাইবা ফোঙদোকচরি।
মরূপশিং,
অদোম্না ঐবু, ঐখোয়গী লৈঙাকপু গুজরাত্তগী লৈবাকসিগী থৌগল তৌনবগীদমক দিল্লিদা থাখিবা চহি ৮ ফারক্লে হায়বা অদোমসু খঙবিরমগনি। চহি ৮ অসি লৈবাক্কী থৌগল, অফবা লৈঙাক অমসুং লায়রবশিংগী য়াইফনবগীদমক কত্থোক্তুনা লাকখি। ঙসি ঐনা তৌবা ঙমজরিবা পুম্নমক মীয়ামগী মফমদগী তমজরকপশিং অদুননি। অদোমগী মরক্তা পুন্সি লেল্লক্তুনা চাওখৎপা করিনো, অৱা চৈথেং কমদৌই, লায়রবা করিনো, খুদোংচাদবশিং করিনো হায়রিবশিং অসি হকথেংননা উখি, অদুগা হায়রিবা থেংনরকপশিং অদু পুদুনা লৈবাক পুমবগী, লৈবাকসিগী মীয়াম করোর কয়াগীদমক, ইমুং অমগী মীওই অমগুম্না থবক তৌরি। লৈঙাক অসিনা লেপ্তনা হোৎনরিবদি লায়রবশিং য়াইফনবগী স্কিমশিংগী কান্নবা ফংফম থোকপা মীওই খুদিংমক্তা ফংহনবদুনি। ফংফম থোকপা পুম্নমক ফংহনগদবনি অমদি মপুং ফানা ফংহনগদবনি ইচিল ইনাওশিং।
ঐখোয়না স্কিম অমদা চাদা চাম্ম হায়বদি ১০০% পান্দম ফংবা মতমদা ১০০% হায়রিবসি শুপ্নতগী মশিং অমা নত্তে। পাউচেদা এদভর্তাইজ হাপ্নবখক্কী নত্তে। মসিনা তাক্লিবদি লৈঙাক অসি মওং চুম্না মীয়ামগী য়াইফনবা লম্বীদা চঙশিল্লি, অদোমগী অৱা-নুংঙাইগী খোঙলোয়নি হায়বগী খ্বাইদগী চাউবা খুদম্নি। ঙসি লৈবাকসিদা ঐখোয়গী লৈঙাক চহি তরেৎ মপুং ফারে অমদি চহি নিপালসু মপুং ফারক্কদৌরিবা অসিদা অনৌবা ফিরেপ অমগা লোয়ননা, অনৌবা ইনোৎকা লোয়ননা মাঙদা চঙশিন্নবগীদমক শেম শারি। নোংমা ঐনা অচৌবা, মীয়াম্না ইকায় খুম্নবা নেতা অমা থেংনরম্মি। ঐখোয়গী মায়োক্তা তত্তনা লেপ্পি রাজনিতিগী ওইবা লমদসু মায়োক্তা লেপ্পি। অদুবু ঐনা মাবু ইকায় খুম্নৈ। ৱাহৈ খরদা মহাক্কা খরা নুংঙাইনদবা, য়ানবা ৱাফমশিংসু অদুমক লৈ। নোংমা মহাক ঐবু উনবা লাক্লম্মি অদুগা হায়রম্মি অদুদি মোদী জী হৌজিক করি তৌগদৌরি। লৈবাকসিনা অদোমবু অনিরক হন্না প্রধানমন্ত্রী ওইহল্লে। হৌজিক করি তৌগদৌরি। প্রধান মন্ত্রী অনিরক ওইবা হায়বসি য়াম্না শাংলে হায়না মহাক্না খল্লম্মি। মোদীদি তোপ তোপ্পা লৈহাউদগী চাউরকপা মীওইনি হায়বা মহাক খঙলমদে। গুজরাতকী লৈহাউনা শেম্লকখিবনি। মরম অদুনা থোকখ্রিবা পুম্নমক থোকখ্রবসু হৌজিক্তি পোত্থাবা য়ারবরা? য়াদে, ঐগী পান্দমদি সেচুরেসন্নি। চাদা চাম্মগী পান্দমদা ঐখোয় চঙশিনসি। লৈঙাক্কী মেচিনরীশিংদা হৈনবী অমা শেমগৎসি। মীয়ামগী মফমদসু থাজবা পোকহনসি। অদোমসু নীংশিংবিরমগনি ২০১৪দা অদোম্না ঐখোয়দা থৌগল তৌনবগী খুদোংচাবা পীরকপা মতমদা লৈবাকসিগী মীশিংগী চাউরাক্না তঙ্খায়রোমদি খোঙহাম খুৎহাম্ফম, তিকা থাবগী, মৈ কন্নেক্সনগী, বেঙ্ক একাউন্ত হাংবগী খুদোংচাবদগী মাইল চা কয়া লাপ্না মওং অমগী পুন্সি মহিং অমদা লৈরম্মি। হৌখিবা চহি খরা অসিদা ঐখোয় পুম্নমক্কী হোৎনজমলনা স্কিম কয়া অমদি চাদা চাম্ম সেচুরেসন ফংবগী মায়কৈদা নকশিল্লক্লি। চহি নিপান ফারকপগী মরুওইবা তাঞ্জা অসিদা অমুক্কা হন্না খ্বাঙশেৎ লাক্তুনা, পুম্নমক পুনশিন্দুনা হোৎনমিন্নদুনা মাঙদা চঙশিনগনি অমদি মথৌ তাবশিংদা, ফংফম থোকপা পুম্নমক্তা মখোয়গী মঙম ফংহন্নবগীদমক থৱায় হকচাঙ য়াওনা হোৎনগনি। ঐনা হান্নসু হায়খিবদুনি অসিগুম্বা থবক অসি অরায়বদি নত্তে। রাজনেতাশিংসু মহাক্কা খুৎ শোক্নবা কি। অদুবু ঐদি রাজনিতিগীদমক শারকপা নত্তে, ঐগী শুপ্নতগী লৈবাক মীয়ামগী থৌগল তৌনবখক্কী লাকখিবনি। চাদা চাম্ম বিনিফিসরীশিংদা ফংহন্নবা লৈবাকসিনা ফিরেপ লৌরি, অদুগা চাদা চাম্ম কান্নবা ফংলবদি মদুদা ইহান হান্না মীওইবা খুন্নাইদা লাক্কদৌরিবা অওনবা অদু য়াম্না মরুওই হায়না লৌই। মদুনা লৈবাক মীয়ামবু খুদোংচাদবা ফীভমদগী পুথোরক্কদৌরিবনি। নিনবগীদমক লেপ্তুনা লৈবগী ৱাখল্লোন লোইখিনি। মখোয়গী পুক্নিংদা মসি ঐখোয়গী ইরমদম্নি, ঐখোয়গী লৈঙাক্নি, শেনফমশিং অসি ঐখোয়গী মঙম্নি, লৈবাক মীয়ামগী মঙম্নি হায়বগী থাজবা অমা পোক্লক্কনি। হায়রিবা ৱাখল্লোন অসি মখোয়গী পুক্নিংদা পোক্লকপগা লোয়ননা মখোয়দা থৌদাং য়ানবগী ইহুলগী মরুসু হুল্লক্কনি।
মরূপশিং,
সেচুরেসন লৈরবদি খেন্নবা পুম্নমক মাঙখিগনি। ৱাচৎ ৱানোমগী মথৌসু তাররোই। মহাক্না হান্না ফংখ্রবসু তুংদা ঐসু ফংগনি হায়না পুম্নমক্না থাজরগনি। থা অনিগী মতুংদা ফংবা য়াই নৎত্রগা থা তরুক্কী মতুংদা ফংবা য়াই, অদুবু ফংদি শোয়দনা ফংগনি। মহাক্না কৈদৌঙৈদসু ৱাচৎ ৱানোমগী মথৌ তাররোই অদুগা পীগদৌরিবা অদুনসু ঐগী নত্তবনিনা পীরিবনি হায়বা য়াররোই। খেন্নবা থমবা য়াররোই অদুগা লৈবাকসিনা চাদা চাম্ম ফংফম থোকপশিংদা ফংহন্নবা ফিরেপ লৌরি, ঙসি চাদা চাম্মা ফংহনবা ঙম্লবদি পেলহনবগী রাজনিতীসু লোইখ্রগনি। মদুগী মফম অমত্তা লৈররোই। চাদা চাম্ম ফংফম থোকপশিংদা ফংহনবা হায়বদি খুন্নাইগী খ্বাইদগী মনিংদা লেপ্লিবা মীওইদু য়ৌহনবদুবুনি। মাগীনি হায়বদা কনাসু লৈত্রবদুগী লৈঙাক লৈরি। লৈঙাক্না মহাক্কী খোঙলোয় ওইদুনা চৎননবা ফিরেপ লৌরি। ৱাখল্লোন অসি লৈবাকসিগী কাচিন্দা লৈরিবা ঐখোয়গী ত্রাইবেলশিং, অতেকপা খাঙপোকশঙদা লৈবা ঐখোয়গী লায়রবা ইমা ইবেনশিং, হনুথংদা মথন্তা হিংলিবা মীওই ওইরবসু পুম্নমক্কী মফমদা মখোয়না থোঙজিন্দা পোৎশক পুম্নমক য়ৌহন্দুনা থাজবা পোকহনগদবনি।
মরূপশিং,
চাদা চাম্ম ফংফম থোকপশিংদা ফংহনবা হায়বদি কাঙলুপ, থাক খুদিংমকপু মান্নবা মীৎয়েঙদা পুম্নমক্কা লোয়ননা পুম্নমক্কী চাওখৎপা পুরক্তুনা লায়রবশিংগী স্কিমশিংনা চাদা চাম্ম য়ৌহন্দুনা কনাবুসু চিত্থহৌদনবা হোৎনবদুনি। মসি য়াম্না চাওবা ফিরেপ অমনি। ঙসি অদোম্না পীরিবা রাখি, লুখ্রাবী মমা ওইবীশিংনা ঐগীদমক্তা অসুক চাউখ্রবা রাখি শেম্বিরি। মসি শুপ্নতগী লং অমা নত্তে, মসিনা অদোম্না ঐগী ইফমদা পাঙ্গল হাপ্লিবনি, মঙলান কয়া পুদুনা চৎলিবা অসিবু মঙফাওনহন্নবগী পাঙ্গল হাপ্লিবনি। মরম অসিনা ঙসি অদোম্না ইফমদা পীরিবা রাখি অসি ঐনা মমল নাইদ্রবা খুদোল অমা ওইনা লৌই। রাখি অসিনা মতম পুম্নমক্তা লৈবাকসিগী লায়রবশিংগী থৌগল তৌনবা, চাদা চাম্ম সেচুরেসন ফংনবা মায়কৈদা লৈঙাকশিংবু খোঙ থাংজিলহন্নবা ইহুলসু পীরগনি, থৌনাসু পীরগনি অদুগা মতেংসু ওইরগনি। মসিনি পুম্নমক্কা লোয়ননা পুম্নমক্কী চাউখৎপা, পুম্নমক্কী থাজবা অমদি পুম্নমক্না হোৎনমিন্নবা হায়রিবসি। ঙসিগী রাখি অসিসু লুখ্রাবী মমাশিংগী হোৎনজমলনা শেম্লক্লিবনি অদুগা ঐনা গুজরাত্তা লৈরিঙৈ মতমদা ঐনা হন্না হন্না হায়খিবা ৱাফমশিং করিগুমবদসু পাউ-চেদা য়াওরকই। ঐগী চেকশিন থৌরাংগী মরী লৈনবা পাউশিং পাউ-চেদা য়াওরকই। করিগুম্বা মতমদসু ঐনা নাবগী পাউসু য়াওরকই, মতমদুদা ঐদি ইমা, ইচে-ইচল করোর কয়াগী ঙাকথোক্নবা চুঙ্গোয় ফংলি। অসিগুম্বা ইমে ইবেল, ইচে ইচল করোর কয়াগী ঙাকথোক্নবা চুঙ্গোয় লৈরিবমখৈ ঐঙোন্দা করিসু তৌরোই হায়না হেক হেক হায়। ঙসি খোঙথাঙ খুদিংদা ইমা ইবেল, ইচে ইচল খুদিংমক্কী য়াইফরোলনা ঐবু ঙাকথোকপিরি। অসিগুম্বা ইমা ইবেল, ইচে ইচল কয়াগী লমন ঐনা কৈদৌঙৈদসু শিংবা ঙম্লরোই। মরম অসিনা মরূপশিং, অসিগুম্বা চৎনবীসিনা মরম ওইরগা ঐনা লাল কিলাদগী থৌনা থনা অরুবা ৱাফম অমা হায়খি। অরুবা থবক্নি হায়বা ঐ খঙই, থবক ওইনা পাঙথোকপদা কয়াম লুবগে হায়বা ঐ খঙই। স্তেত খুদিংমক পুক্নিং থৌগৎপা, পুম্নমক খুৎশম্ননা চৎমিন্নবা অরুবা থবক অমনি হায়বা খঙই। লৈঙাক্কী শিন্মী পুম্নমকপু থবক অসিগীমদমক চেলহনবা অরুবা থবক্নি হায়বা খঙই। অদুবু নীংতমবগী অমৃৎ মতম্নি। নীংতমখিবা চহি ৭৫ শুরে। হায়রিবা অমৃৎ মতমসিদা তঙাই ফদনা চঙদ্রবা য়াদ্রবা খুদোংচাবশিংগী স্কিমশিংগী সেচুরেসনগী ৱাফম ঐনা লাল কিলাদগী থমখি। চাদা চাম্ম থৌগল তৌবগী ৱাখল্লোন্না ঐখোয়গী থৌরাং, খুন্নাইদা অচুমবা ৱায়েল ফংহন্নবগী অচৌবা পামবৈ অমা ওইরিবনি। ঐখোয়গী গুজরাতকী ইচঙ থৌরবা মুখ্য মন্ত্রী ভুপেন্দ্র ভাই পতেলনা মহাক্কী মীৎয়েঙ মখাদা গুজরাত লৈঙাক্না পান্দম অসিবু ফংনবগীদমক মপুং ফানা পুক্নিং লুপ্তুনা হোৎনখিবদা ঐ নুংঙাইবা ফাওই।
মরূপশিং,
ঐখোয়গী লৈঙাক্না খুন্নাইগী ঙাকশেল, অতৈ য়াইফ থৌরাং অমসুং লায়রবশিংদা ইকায় খুম্নবা ঙাক্না হিংনবা ঐগী সেচুরেসনগী থৌরাং অসি ৱাহৈ অমনা মহুৎ শিল্লু হায়রগদি লায়রবশিংগী ইকায় খুম্নবদুনি। লায়রবশিংনা ইকায় খুম্নবা ঙাক্না হিংনবগী পান্দম অমসুং থৌওংশিং অসিনা ঐখোয়বু পুক্নিং থৌগৎলি। ঐখোয়না মমাঙদা সোসিএল সিক্যুরিতীগী ৱা তাবদা অতোপ্পা লৈবাক মচা মচাশিংগী মমিং খুদম ওইনা হেক হেক পল্লি। ভারত্তা মসিবু চৎনহন্নবগীদমক থৌরাং তৌরম্লবসু মদুগী পনখৈ অমসুং ইথিল য়াম্না অকক্নবা ওইরম্মি। অদুবু ইং ২০১৪গী মতুংদগীদি লৈবাকসিনা মসিগী পনখৈ পাকথোক চাউথোকহনখি, লৈবাকসিনা পুম্নমক কোনশিন্দুনা চৎমিন্নখি। মদুগী মহৈ ঐখোয়গী মীৎমাঙদা তাদুনা লৈরে। মীওই করোর ৫০ হেনবনা লুপা লাখ ৫ ফাওবগী লেম্না লায়েংবগী খুদোংচাবা ফংলে, মীওই করোর কয়ানা লুপা লাখ ৪ ফাওবগী অশোক অপনগী অমদি পুন্সিগী ইন্স্যুরেন্স ফংলে, ভারত মচা করোর কয়ানা চহি ৬০গী মতুংদা শোয়দনা পেন্সন ফংনবগী ফীভম লৈরে। পক্কাগী য়ুম, তোইলেৎ, গেস কন্নেক্সন, মৈগী কন্নেক্সন, ঈশিংগী কন্নেক্সন, বেঙ্ক একাউন্ত অসিনচিংবা খুদোংচাবশিংগীদমক লৈঙাক্কী লোয়শঙশিংদা কোইচৎ চৎপদা মতম মাঙলবা মতুংদা মায়থিরদুনা তোক্নরম্মি। লৈঙাক অসিনা হায়রিবা ফীভমশিং অসিদা অহোংবা পুরকখি, স্কিমশিংদা শেমদোক শেমজিন তৌরখি, অনৌবা পান্দম থমখি অমদি মদুবু লেপ্পা লৈতনসু ফংদুনা লাকখি। তাঞ্জা অসিনা লৌমীশিংনা অহানবা ওইনা হকথেংননা মতেং ফংলে। অপীকপা লৌমীশিংগী মফমদদি কনানসু হংনরমদে অদুগা লৈবাকসিগী লৌমীগী চাদা ৯০দি অপীকপা লৌমী ঙাক্তনি। চাদা ৮০ হেনবা, চাউরাক্না চাদা ৯০গী চাংদি মখোয়গী লৌফম একর ২ য়ৌনা লৈতে। হায়রিবা অপীকপা লৌমীশিং অসিগীদমক ঐখোয়না স্কিম অমা শেমখি। ঐখোয়গী ঙামী ইচিন ইনাওশিংদা বেঙ্কনা করিসু হংবিরমদে। ঐখোয়না কিসান ক্রেদিত কার্দ ঙামীশিংগীদমক্তসু হৌদোক্লম্মি। মসিদসু নত্তনা লম্বী মতাইগী পোৎফম ফমবশিং, থেলা ইনবশিংবুসু পি.এম. স্বানিধিগী মখাদা অহানবা ওইনা বেঙ্কতগী তেংবাং ফংহল্লে অদুগা লম্বী মতাইগী পোৎফম ফম্বশিংগী লল্লোন ইতিক্কী শেন্দোয়গী লাংদগী নান্থোকহনবা ঐনা পাম্মি। মখোয়গী হুমাংমলনা তাল্লক্লিবা শেনফম পুম্নমক ময়ুমদা য়ৌহনবা পাম্মি। মসিগীদমক্তা কেম্পেন অমা পায়খৎলি। ভরুচ ওইরবসু, অঙ্কলেস্বর ওইরবসু, ৱালিয়া ওইরবসু মফম খুদিংদা মসিগা কান্নবা য়ৌহনবা পাম্মি। ভরুচতা হকথেংননা উবা পাম্মি, অদুগা মতম কুইনদগী মফমসিদা লাকখিদ্রে, অদুনা পুক্নিংদসু ফাওই মরমদি ভরুচকা ঐগা লৈনরিবা মরী মতম কুইরবা মরীনি। অদুগা ভরুচতি ঐখোয়গী নাৎকী লন, লল্লোন ইতিক্কী লন, চহি লিশিং কয়া শুরবা মফমনি। মালেমসিদা অপুনবগী শক্তম পুরকপদা ভরুচকী মমীং পন্নরমবা মতম অমা লৈরম্মি। ভরুচ-অঙ্কলেস্বর লমদমসিগী নাৎকী ফজবা, লৌমীশিং, ত্রাইবেল ইচিন ইনাওশিং হৌজিক্তি লল্লোন ইতিক, ইন্দস্ত্রীদা খোঙ থাংজিল্লি। ভরুচ-অঙ্কলেস্বর ত্বীন সিতী ওইরে। হান্নদি কনানসু খন্নরুদে। ঐনা মতম খরা মফমসিদা লৈবসিদা হান্নগী মতমশিং নীংশিংলক্লি। ঙসি মতমগী য়াওলদা চাওখৎপগী খোঙজেলদা ভরুচ দিস্ত্রিক্ত মমীং লৈরে। থবক কয়া পায়খৎলি, অদুগা ভরুচকী মীয়াম মনাক্তা লাকপা মতমদা হান্ন খঙন-চান্নরমবা মীওই পুম্নমক নীংশিংলক্লি। অরিবা মরুপ, মীওই কয়া, মশক নাইরবা মরূপশিং, করিগুম্বদসু পাউ ফাওনবা য়াওই। চহি কয়াগী মমাঙদা সঙ্ঘগী থবক তৌরিঙৈদা ঐনা বসতগী কুমথরক্লবা খোঙনা মুক্তিনগর সোসাইতীদা চৎপা মতমদা মুত্থুচন্দভাই চৌহানগী য়ুম, ঐখোয়গী বিপিনভাই সাহ, শঙ্করভাই গান্ধী, অতৈ মরূপশিং থেংনখিবা পুম্নমক নীংশিংলকই। অদোমবু উরগা থৌনা ফরবা মরূপ সিরীস বঙ্গালিবু য়ম্না নীংশিংলকই। খুন্নাইগঈদমক হিংলিবা মীওইশিংনি। ঐখোয়না পাঞ্চবতি বিস্তার, লল্লুভাইগী লৈরক্তগী হৌরকখিবনি। পাঞ্চবতি অমসুং লল্লুভাইগী লৈরক্কী ফীভম কমদৌরমবগে হায়বা হৌজিক্কী চহি ২০-২৫গী নহাশিংনাদি খঙলম্লরোই। য়াম্না খুবা লৈরক্নি, স্কুতরদা চৎপা ফাওবা য়াম্না খুদোং চারমদে। ঐনা তোয়না চৎপা মফম ওইবনা কোম কয়া য়াম্না লৈরমবগে হায়বা ঐ নীংশিংলি। মমাঙদদি ঐ মীয়ামগী মীফম য়াওবগী খুদোংচাবা ফংলমদে। চহি কয়াগী মমাঙদা ভরুচকী মীয়াম্না মখোয়গী শক্তিনগর সোসাইতীদা ঐবু ফারম্মি। মতমদুদা ঐ রাজনিতীদা খোঙদাদ্রি। শক্তিনগর সোসাইতীদা মীফম অমা পাঙথোক্লম্মি, চহি ৪০ হেল্লে। ঐ পুমঙক ঙক্লম্মি, সোসাইতীদুদা লেপফম ফাওবা লৈরমদে। য়ামখ্রবা মীয়ামদুনা য়াইফরোল পীনবা লাক্লম্মি। ঐনা করিসু তৌরুবা নত্তে, কনাসু খঙলুদে, অদুম ওইনমক অচৌবা মীফম অমা ওইখি। মতমদুদা ঐদি রাজনিতীদা করিসু লৈবা নত্তে। নৌনা চঙলকপদা ঙায়রিবনি, তম্লিবনি। মতমদুদা পাউমী কয়া থেংনখি, ঐগী ৱারোল পীরবা মতুংদা ভরুচতা কংগ্রেসনা কৈদৌঙৈদসু মায় পাক্লোই হায়বা খঙজিল্লু হায়না মখোয়দা হায়রম্মি। অসুম্না মতমদুদা ঐনা হায়রম্মি। ঙসিদগী চহি ৪০গী মমাঙদনি। মতমদুদা ময়াম্না নোক্লম্মি, ঐবু নোক্নরম্মি, অদুগা ঙসি ঐনা হায়জনিংবদি ভরুচকী মীয়ামগী মিনুংসি অমসুং য়াইফরোলনা ঐনা হায়খিবা ৱাফম অদু অচুমবা ওইরে। ভরুচ অমসুং ত্রাইবেল ইমুংশিংদগী অয়ুক য়াম্লবা মিনুংসি ফংলিবসিগী মরমদি ঐনা ফুরূপ কয়াগী ইমুংশিংগী মরক্তা লৈরকপা, মখোয়গী অৱা-নুংঙাইগীদমক থবক তৌরমবা, মতমদুদা লৈরমবা চন্দুভাই দেশমুখ কৌবা মীওই অমগা থবক তৌমিন্নরমবা মতুংদা ঐখোয়গী মনসুখভাইনা থবক থৌরম পুম্নমক পানরম্মি। ঐগী থৌদাং কয়া মহাক্না য়ারম্মি। মরূপ কয়াগা, মীওই কয়াগা থবক তৌমিন্নরমবা নুমিৎশিং অদু ময়ামগী মরক্তা লাক্লবা, তিল্লবা মতমসিদা কয়াদা নুংঙাইবা ফাওরিবা। ফনা লাপ্নখ্রবসু পুম্নমক নীংশিংলক্লি। মতমদুদা লম্বী কয়াম ফৎলমদবগে হায়ববু মনা মশিং য়োনবা লাকপশিংসু মখোয়গী মনা মশিংশিং মখাদা তারম্মি। মতৌ অসুম্না লৈরমবনি লৈবাক অসি। ঐনা লম্বীদা চৎপা মতমদা লায়রবা কনাগী থেলা লোংদুনা লৈবা থেংনবদা ঐনা লৌখৎপিরম্মি। অদুগুমবা মতমদুদা ঐনা ভরুচতা থবক তৌরমবনি। অদুবু ঙসিদি ভরুচ মায়কৈ খুদিংদা চাওখৎলক্লি। লম্বী থোংগী ফীভম ফরে, পুন্সি মহিং ফগৎলে, মহৈ মশিং তম্ফম, হকশেলগী ফীভম খোঙজেল য়াঙনা ভরুচ দিস্ত্রিক্তা ফগৎলক্লি। উমরগাওদগী অম্বাজি ফাওবা ত্রাইবেলশিংনা লৈরি, ত্রাইবেল মফমশিংদা গুজরাত্তা ত্রাইসবেল মুখ্য মন্ত্রী লৈরে। অদুম ওইনমক সাইন্সকী স্কিল লৈতে। ঐনা মুখ্য মন্ত্রী ওইরবা মতুংদা সাইন্সকী স্কুল লিংখৎনবগী তাঞ্জা ফংলম্মি। সাইন্সকী স্কুল লৈত্রগদি কনাগুম্বা মীওই অমনা ইঞ্জিনিয়র, দোক্তর কমদৌনা ওইবা ঙমগদৌরিবনো?। হৌজিক্তা য়াকুবভাইনা মচানুপীবু দোক্তর ওইহন্নিংই হায়না তম্লম্মি। করিগীমদমক্তা ওইহন্নিংবা ফাওরিবনো, মরমদি থৌরাং হৌরকপগনি। মরম অসিনা মচানুপীদুনসু দোক্তর ওইনবা ফিরেপ লৌদুনা ঙসিদি অওনবা লাক্লে। মতৌ অসুম্না ভরুচতা মতমগী চাওখৎ থৌরাং য়ৌরক্নবা, ভরুচতা মেন লাইন কয়া, ফ্রন্ত কোরিদোর লৈনবা অমদি বুল্লেৎ ত্রেন নৎত্রগা এক্সপ্রেস ৱেনচিংবগী পাম্বৈশিং ভরূচতা লৈহন্নিংবগী অপামবা নহাশিংদা ফাওরি। মরম অসিনা নহাশিংনা মখোয়গী মঙলান মঙফাওননবা থবক পায়খৎলি। ইনখৎলক্লিবা নহাশিংগী মঙলান্না ময়োল্লম অমগী শক্তম পুরক্লি। অদুগা ইমা নর্মদা, স্তেচ্যু ওফ য়ুনিতী লৈরবা মতুংদগীদি মরুচ ওইরবসু নৎত্রগা রাজপিপলা ওইরবসু, ভারত পুমবদা অমদি মালেম পুমবদা মমীং চৎখ্রে। স্তেচ্যু ওফ য়ুনিতীদা চৎকে হায়রগদি কদায়দগী চৎকনি? ভরুচতগী, রাজপিপলাদগী চৎকদবনি হায়নরি। হৌজিক ঐখোয়না অতোপ্পা থৌরাং অমসু পায়খৎলি। ভরূচনা নর্মদাগী তোর্বান্দ লৈরগসু থক্নবা ঈশিংগীদমক্তা থেংনরিবা খুদোংচাদবশিং ঐ হৌজিকসু নীংশিংলি। নর্মদাগী তোর্বান্দা লৈরগা থক্নবা ঈশিংগীদমক ৱারিবসিগী পাম্বৈ করি ওইবা য়াবগে? মসিগী পাম্বৈ ঐখোয়না থিদোক্লে। সমুদ্র মথক্তা অচৌবা ৱিয়র অমা শেম্লে। অসুম্না সমুদ্রগী অয়াকপা ঈশিং মথক্তা কারক্লরোই। নর্মদাগী ঈশিং থিংগত্তুনা কেবরিয়াআদা থারম্মি। অদুগা কৈদৌঙৈদসু থক্নবা ঈশিংগীদমক অৱাবা মায়োক্নদনবা থবক পায়খৎলি। অদুগা ঐনা ভুপেন্দ্রভাইবু থবকসিদা ইচঙ থৌনা হোৎনবিবগীদমক্তা খুরুমজরি। মসিনা কয়া য়াম্না কান্নগদগে হায়বা অদোম ৱাখলনা লামবা ফংলোই। মরম অসিনা মরূপশিং, ময়ামগা উনবা ফংবদা, অরিবা মরূপশিংবু নীংশিংহল্লিবা অসিদা ঐ য়াম্না নুংঙাই। ঐখোয়গী ব্লু ইকনমীগী পায়খৎলিবা থবক অসিদা ভরুচ দিস্ত্রিক্তনা তৌবা য়াবা য়াম্না লৈ। সমুদ্র মনুংদা লৈরিবা লন অসিবু সাগরখদু স্কিম্না কান্নবা লৌদুনা মাঙদা চঙশিনগদৌরিবনি। মহৈ মশিং, হকশেল, সিপ্পিং, কন্নেক্তিভিতী ওইরবসু হীরম খুদিংদা খোঙজেল য়াঙনা মাঙদা চঙশিনগদবনি। ভরুচ দিস্ত্রিক্তনা ইচঙ থৌনা থবক চঙশিল্লিবসিদা ঐ নুংঙাইবা ফাওই। ময়াম পুম্নমকপু হন্না হন্না ইকোক নোঞ্জরি। য়াইফরোল পীজরি, জয়-জয় গর্বী গুজরাত, বন্দে মাতরম।


text:
মণিপুরী সাহিত্য পরিষদ ইম্ফালনা কুমজা ২০১৯ গী ওইনা মণিপুরী সাহিত্যগী তোঙান তোঙানবা লমদা মনা পীগদবা অইবা অইবীশিংগী মিং লাউথোকখ্রে। জুনগী তাং ১০ দা পরিষদকী মীফমদা লাউথোকখিবা অইবা শিংগী মনুংদা বরাক তম্পাক্কী শক্নাইরবা অইবা ডা. কুঞ্জলাল য়েন্দ্রেম্বম অমসুং অব্দুল হামিদ য়াওরকলে। অব্দুল হামিদকী "ৱাংমগী তোর্ব্বানদুদা" হায়রিবা শৈরেং লাইরিকতা কামিনী কুমার সনাগী মেডল অদুগা ডা. য়েনদ্রেম্বম কুঞ্জলালগী উপন্যাস "ইবেমহল" দা এলাংবম দীনমনি সাহিত্য মনা পীরগনি। মনা অসি মণিপুরী সাহিত্য পরিষদ ইম্ফালগী ৮৪শুবা চহীগী মীফমগা মরী লৈননা জুনগী তাং ২৪ দা জৱাহরলাল নেহরু মণিপুরী দান্স একাদেমি ইম্ফালদা পাঙথোক্কদবা থৌরমগী নিনি চনবা নুমিত্তা লান্থোক্কনি হায়না জেনরেল সেক্রেটরী এলাংবম প্রিয়ব্রত সিংহনা থোকপা চেরোল অমদা হায়রি।
মণিপুরী সাহিত্য পরিষদ ইম্ফালনা মনা পীগদবা অইবা অইবশিং দি -
- নাওরোইবম ইন্দ্রমনি - পোইরৈ নাৎকী ৱারেং (অরিবা নাৎকী মরমদা নৈনবা) - রানী খেরদানী (এলাংবী) দেবী মনা।
- নিংঙোম্ব জাদুমনি - অপুনবনা পাঙ্গলনি (দ্রামা) - অশাংবম মীনকেতন অঙাং নৱা সাহিত্য মনা।
- কৈথেল্লাকপম লন্দন - বোমদুনা পোকখায়খ্রবসু (ৱারীমচা) - য়ুম্নাম লালা সিংহ অমসুং বিধুমুখি দেবী নীংশিং মনা।
- মাইবম নবকিশোর - থম্মোয়গী মরী (ৱারীমচা) - নোংথোম্বম কুঞ্জমোহন সাহিত্য মনা।
- অব্দুল হামিদ - ৱাংমগী তোর্ব্বানদুদা (শৈরেং) - কামিনী কুমার সনাগী মেডল।
- ডা এল গোজেন্দ্র - মণিপুরী থিয়েটর অমদি দ্রামাগী খোমজিনবা ৱারেং (নৈন ৱারেং) - যামিনীসুন্দর গুহ সনাগী মেডল।
- ডা কুন্ঞলাল য়েন্দ্রেম্বম - ইবেমহল (উপন্যাস) - এলাংবম দীনমনি সাহিত্য মনা।
- ইরাবোৎ নিংথৌজা - মীতৈ পেনা মৈহৌরোল পূৱারী (নাৎকী মরমদা নৈনবা) - সৌগাইজম জিতেন্দ্র (সিদাম) অমসুং রুহিনী নীংশিং মনা।
--------------------


text:
এরোপ্লেন্না
কাংপোকপি খ্বাইদগী নকপা এয়ারপোর্টতি ইম্ফাল তুলিহল এয়ারপোর্টনি। মসিগী মথংদা দিমাপুর এয়ারপোর্টনি।
রেলগড়ী
মফমসিগী খ্বাইদগী নকপী রেলৱেদি নাগালেণ্ডগী দিমাপুর সহরনি। অতোপ্পা রেল হেড অমনা ইম্ফালদগী কিলোমিটর ২২৫ চৎলগা লৈবা, মণিপুরগী অপিকপা সহর মচা জিরিবামনি।
লম্বীনা
কাংপোকপি অসি নেস্নেল হায়ৱে ২গী লম্বী ফাওরগা গুৱাহাটি (আসাম) অমশুং ডিমাপুর (নাগালেণ্ড)গা শম্নৈ/ফাওনৈ। চপ মান্নবা নেস্নেল হায়ৱে নং ২দা মীয়াম্না ইম্ফালদগী নুংতি-নুমীৎ খুদিংগী বসতা হঙ্গৎ-হন্দা ইম্ফালদগী কাংপোকপি চৎপা য়াই। মসি ইম্ফালদগী চাউরাক্না কিলোমিটর ৬২ রোমগী লম্বীনি।


text:
লখিপুরওনলাইন নিউজ দেস্কঃ চীফ মিনিস্তর দাঃ হিমন্ত বিশ্ব শর্মা জনুৱারীগী ৩০…
লখিপুরওনলাইন নিউজ দেস্কঃ লখিপুরগী মনুং চনবদা লৈবা নিংথেমখুলদা সহীদ নন্দচা…
লখিপুরওনলাইন নিউজ দেস্কঃ ভেতরান প্লেয়ার্স এসোসিয়েসন পয়লাপুলনা শিল্লাংদুনা…
লখিপুরওনলাইন নিউজ দেস্কঃ হৌজিক ওইরিবা কোবিদকী ফিভম অসি য়েংলগা সেকেন্দরী ই…
লখিপুরওনলাইন দিজিতেল দেস্কঃ কংলৈ খুন্নাইগী শিথরুরবা লোন, ইনাৎ অমসুং লাইনি…
লখিপুরওনলাইন দিজিতেল দেস্কঃ আসাম সেক্রেটারিয়েততা পন্দুনা লৈরম্বা ফাইল খুদ…
লখিপুরওনলাইন দিজিতেল দেস্কঃ আসাম সেক্রেটারিয়েততা পন্দুনা লৈরম্বা ফাইল খুদ…
লখিপুরওনলাইন নিউজ দেস্কঃ কাছার জিলাগী ধোলাই বিধান সভা কেন্দ্রগী মনুং চনবদ…
লখিপুরওনলাইন নিউজ দেস্কঃ শিলচর পার্ক রোদতা লৈবা এসবিআইদগী শেল লৌথোক্লগা র…
লখিপুরওনলাইন দিজিতেল দেক্স : কাছার জিলাদা মশাগী চহী ১৫ দগী ১৮ ফাওবগী নুপাম…
লখিপুরওনলাইন দিজিতেল দেস্ক : নেসনেল মেথমেতিক্স দে গা মরী লৈননা পাঙথোকখিব…
লখিপুরওনলাইন দিজিতেল দেস্ক : জনুৱারীগী তাং ৩ নিংথৌকাবা নুমিৎতা সেইন্ত কেথা…
লখিপুরওনলাইন দিজিতেল দেস্ক : ভারত্তা কোবিদ কী কেস মাইগৈ কয়াদা হেনগৎপা থেং…
Lakhipuronline Digital Desk : Tripura leingak amasung Manipur gi Ukal gi m…
লখিপুরওনলাইন দিজিতেল দেস্কঃ মনিপুরী লিটরেরী এন্দ কলচারেল ফোরাম আসামগী প্রে…
লখিপুরওনলাইন দিজিতেল দেস্কঃ আসামগী মোরানদা হৌখিবা দিসেম্বরগী ২৪ দগী ২৬ ফা…
লখিপুরওনলাইন দিজিতেল দেস্কঃ খ্বাইরাকপা ঈরেল উমংলাই ঙাকশেল্লুপ কাছার লখিপু…
লখিপুরওনলাইন দিজিতেল দেস্কঃ শিলচর সহরগী প্রেমতোলানা কোনবা মফমগী দুকান অম…
লখিপুরওনলাইন দিজিতেল দেস্কঃ নোংথাংলৈমা, বনতারাপুরগী ভাইস প্রেসিদেন্ট ওইনা…
Lakhipuronline Digital Desk: Lakliba cabinet meefam da VDF singgi demend s…
Lakhipuronline News Desk : Jiri News Network,JNN na anouba chahi lakpaga m…
Lakhipuronline News Desk : Cachar District Trinamool Congress ki thousil m…
লখিপুরওনলাইন নিউজ দেস্কঃ জনুৱারীগী তাং ৩ হয়েংদগী হৌরগা কাছার জিলাদসু মশাগী…
LAKHIPURONLINE DIGITAL DESK : সিপোয় মিউতিনি ১৮৫৭-৫৮ মেমোরিয়েল প্রোতেক্সন …
LAKHIPURONLINE DIGITAL DESK: YAIBIREL COMMUNICATIONS, Uripok, Imphalna si…


text:
প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলগী মীফম্না ‘ দিফেন্স…
প্রধানমন্ত্রী শ্রী নরেন্দ্র মোদীনা ঙসি নীতি আয়োগপু বিজন দোকুমেন্ত অমা শেম্ননবা কৌখ্রে…
প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলগী মীফম্না প্রধানমন্…
প্রধানমন্ত্রী শ্রী নরেন্দ্র মোদী অমসুং বাঙ্গলাদেশকী প্রধানমন্ত্রী শেখ হসীনাগী ভিদিও ক…
প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ত্রান্সজেন্দর মীও…
মন্ত্রীমন্দলনা বেনামী ত্রান্সেক্সন ( প্রোহিবিসন ) এমেন্দমেন্ত বিল,২০১৫ শেমদোক্নবা অয়া…
SILCHAR, July 23: Owing to the mass soil erosion, the residents of PWD road of Sing…
SILCHAR, July 23: Owing to the mass soil erosion, the residents of PWD road of Sing…
SILCHAR, July 23: A people’s convention convened by Youths Against Social Evils (YASE…
SILCHAR, July 21: Lakhipur Anchalik Unnayan Sangstha, a conglomeration of various NGO…
ব্রাজিলগী রিও-দি-জেনেরো দা লাক্লিবা আগস্টকী ৫ দগী ২১ ফাওবা পাঙথোক্কদৌরিবা রিও ওলিম্…
রিও ওলিম্পিক ২০১৬ তা শরুক য়ারুগদবা ভারতকী নুপীগী হোকি তিম মৈতৈ নুপীনা লুচিংগদৌরি। হ…


text: লখিপুরওনলাইন দিজিতেল দেস্কঃ আসাম হায়ার সেকেন্দরী ইজুকেসন কাউন্সিলনা এমআইএলগী মহুত্তা অমুক হন্না ওলতার্নেতিব ইংলিস লৌবগী অয়াবা পীরে। কাউন্সিলগী সেক্রেতরীনা আগস্তকী তাং ১৮ দা থোকখিবা নোতিস অমদা ওলতার্নেতিব ইংলিস অসি এমআইএলগী মহুত্তা কোর সাবজেককী পার্ত অমা ওইনা লৈখিগনি হায়না ফোঙদোকখ্রে। মহৈলোয়শঙশিংনা দর্পনগী এদমিসন পোর্তেলদা চংলগা আগস্টকী ২০ দগী হৌদুনা আপদেত তৌনবা খঙহল্লকখ্রে। ৱাফম অসি আসামগী মহৈমশিংগী মন্ত্রী রনোজ পেগুনা টুইত তৌদুনা খঙহল্লকখিবনি। পনবা য়াই, কাউন্সিলনা মমাং থাবদা ওলতার্নেতিব ইংলিস অসি মথং একাদেমীক সেসন ২০২১-২২ গী দমক এমআইএলগী লিস্ততগী লৌথোকলুরবনি। অদুবু আগস্ত ১৮ দা থোকখিবা নোতিফিকেসন অমগী মতুং ইন্না হান্নগুম এমআইএলগী মহুত্তা ওলতার্নেতিব ইংলিস লৌবগী খুদোং চাবা অমুক হন্না পীরকখিবনি।


text:
লক্ষীপুর, ৩ মার্চ ২০১১ - মনিপুরী দেভেলপমেন্ট কাউন্সিলগী চেয়ারমেন অমসুং ভাইস চেয়ারমেন খনখিবগা লোয়ননা মেম্বর ২৩গী মনুংদা মেম্বর ১৮ ঙরাং নুংথিল গুৱাহাটিদা লৈবা ৱেলফেয়ার অব প্লেইন ট্রাইবস্ দিরেক্তরেটকী কনফারেন্স হোলদা ৱাসক লৌবগী থৌরম পাঙথোকখ্রে।
অহানবা ওইনা মনিপুরী দেভেলপমেন্ট কাউন্সিল শেম্বা অসিদা ঙরাং য়ুনাইটেদ মনিপুরী এসোসিয়েসন, আসাম (উমা) গী চীফ এদভাইজর শ্রী জীতেন সিংহ বু চেয়ারমেন অমসুং ওল মনিপুরী উইমেন মৈরা পায়বী কোওর্দিনেসন কমিটি (সেন্ট্রেল)গী প্রেসিদেন্ট থেঙ্গুজম ওংবী সাবিত্রি বু ভাইস চেয়ারমেন ওইনা খনখি। নৌনা খল্লবা কাউন্সিল অসিগী মপুন্সি চহি ৫ ওইগনি। মনিপুরী দেভেলপমেন্ট কাউন্সিল অসি থারগা আসামদা পুন্না কাউন্সিল ১৮ শুরে। আসামগী শেনবা চহীগী শেনফমদা কাউন্সিলশিংসিগী ওইনা লুপা কোটি ৩০ য়াওরে হায়রি।
অহানবা ওইনা মনিপুরী দেভেলপমেন্ট কাউন্সিল শেম্বা অসিদা ঙরাং য়ুনাইটেদ মনিপুরী এসোসিয়েসন, আসাম (উমা) গী চীফ এদভাইজর শ্রী জীতেন সিংহ বু চেয়ারমেন অমসুং ওল মনিপুরী উইমেন মৈরা পায়বী কোওর্দিনেসন কমিটি (সেন্ট্রেল)গী প্রেসিদেন্ট থেঙ্গুজম ওংবী সাবিত্রি বু ভাইস চেয়ারমেন ওইনা খনখি। নৌনা খল্লবা কাউন্সিল অসিগী মপুন্সি চহি ৫ ওইগনি। মনিপুরী দেভেলপমেন্ট কাউন্সিল অসি থারগা আসামদা পুন্না কাউন্সিল ১৮ শুরে। আসামগী শেনবা চহীগী শেনফমদা কাউন্সিলশিংসিগী ওইনা লুপা কোটি ৩০ য়াওরে হায়রি।


text:
ঐহাক্কী নুংশিরবা লৈবাক মীয়াম, নমস্কার!
হৌখিবা নুমিৎ খরনিসিদা ঐখোয়গী পুক্নিং চিংশিনখিবা হীরমদি চীতাহনি। চীতাহগী মতাংদা থম্বা য়াবা ৱাফম কয়া লৈ। উত্তর প্রদেশকী অরুন কুমার গুপ্তা ওইরো, নত্ত্রগা তেলঙ্গানাগী এন. রামাচন্দ্রন রঘুরামজী ওইরো, গুজরাতকী রাজনজী ওইরো, নত্ত্রগা দিল্লীগী সুব্রতাজী ওইরো, লৈবাক শিনবা থুংবগী মীয়াম্না ভারত্তা চীতাহ অমুক হন্না হল্লকপদা নুংঙাইবা ফোংদোক্নরকখি। ভারত মচা করোর ১৩০না নুংঙাইবা ফাওনরি, চাউথোচরি; মসিনি ভারতকী মহৌশাবু নুংশিবগী মতৌ। হীরম অসিগী মতাংদা মীয়াম্না অমত্তা ওইনা হংনবা ৱাহং অমদি “মোদীজী, ঐখোয়না চীতাহ উবগী খুদোংচাবা করম্বা মতমদা ফংগনি?” হায়বসিনি।
মরূপশিং, তাস্ক ফোর্স অমা শেমখ্রে। তাস্ক ফোর্স অসিনা চীতাহশিংবু য়েংশিনগনি অমসুং ঐখোয়গী অকোয়বগী ফিভম অসিগা মখোয়না কয়া য়াম্না চুনবা ঙম্বগে হায়বসু য়েংশিনগনি। হীরম অসিদা য়ুম্ফম ওইরগা, থা খরগী মতুংদা ৱারেপ অমা লৌগনি অমসুং মদুদগী অদোম্না চীতাহ য়েংবা ফংগনি। মসিগীদমক্তা, মাইগোব প্লেতফোর্মদা কম্পিতিসন অমা শীনগনি, অমসুং ঐহাক্না মীয়াম্না অখন্নবা ৱাফম খরা শেয়র তৌবীনবা হায়গনি। ঐখোয়না চীতাহগী মতাংদা চত্থরিবা কেম্পেন অসিগী মমিং করি থোনসিগে? ঐখোয়না চীতাহশিং অসিগী মমিং লোইনমক থোন্সিরা...মখোয় অমমম্বু ঐখোয়না করি হায়না কৌসিগে? ফরে, মমিং থোনবগী মতৌ অসিনা ঐখোয়গী চৎনবী ওইরবদি, ঐখোয়গী খুন্নাই, চৎনবী, নাৎ অমসুং হেরিতেজকা ঐখোয়গা য়াম্না নক্নবনিনা, হায়রিবা থৌওং অসি য়াম্না অফবা থৌওং অমা ওইগনি। মসিদা নত্তনা, মীওইবনা শাশিংগা মতৌ করম্না লোয়নগদগে হায়বগী ৱাফমসু অদোম্না শেয়র তৌগদবনি। ঐখোয়গী ফন্দামেন্তেল দ্যুতীদা শাশিংবু ইকায় খুম্নবদা অহেনবা মিৎয়েং চঙলিবনি। ঐহাক্না মীয়াম খুদিংনা কম্পিতিসন অসিদা শরুক য়াবীয়ু হায়জরি। কনানা খঙগনি, মসিগী মনা ওইনা, অদোম্না চীতাহ উবা অহানবা মীওই ওইবসু য়াই।
ঐহাক্কী নুংশিরবা লৈবাক মীয়াম, ঙসি, সেপ্তেম্বর ২৫ অসিবু শীংথানীংঙাই ওইরবা হ্যুমেনিস্ত, থিঙ্কর অমসুং লৈবাক্কী অসিগী অথোইবা মচা ওইরিবা দীন্দয়াল উপাধ্যায়জীগী মপোক নুমিৎ ওইনা পালন তৌনরি। লৈবাক অমগী নহাশিংনা মশাগী শক্তাক অমসুং ইকায় খুম্নবগী মতৌদা হেন্না চাউথোকচরিবমখৈ, মখোয়গী অশেংবা ৱাখল্লোন্না অমসুং ফিলোসোফীনা মখোয়গী পুক্নিং হেন্না চিংশিনগনি। দীন্দয়ালজীগী পুন্সিদা মহাক্না মালেমগী অকা অকুম কয়া উবা ফংখিবা অসিনা মহাক্কী ৱাখল্লোনগী খ্বাইদগী মশক থোকপা মতৌ ওইরিবনি। মহাক্না আইদিওলীজীগী ইহৌগী শাখি ওইখি। মসিনা মরম ওইরগা, মপুং ফানা ইন্দিয়ন ওইবা ‘একআত্মা মানবদর্শন’ অমসুং ‘অন্ত্যোদয়া’গী ৱাখল্লোনবু লৈবাক মীয়াম মাঙদা থমখ্রিবনি। দীন্দয়ালজীগী ‘একআত্মা মানবদর্শন’ হায়রিবা ৱাখল্লোন অসিদি আইদিওলোজীগী হীরমদা চয়েৎনবা অমসুং অচান মীরায় খায়বগী মতৌদগী নীংতম্বা ফংহনবা ৱাখল্লোন অমনি। মীওইবা খুদিংবু মান্নৈ হায়না খনবা ভারতকী ফিলোসোফীবু মহাক্না মালেম মাঙদা অমুক্কা হন্না থমখি। ঐখোয়গী স্কৃপচরশিংদা “আত্মাবত সর্বভুতেসু’ হায়না ইরম্মি। মসিনা হায়বদি, ঐখোয়না থৱাই পানবা খুদিংবু ঐখোয়গা মান্নৈ হায়না লৌগদবনি অমসুং মান্ননা লোয়নগদবনি হায়বনি। দীন্দয়ালজীনা ভারতকী ফিলোসোফীনা মালেম্বু মোদর্ন, সোসিএল অমসুং পোলিতিকেলগী মিৎয়েংদা মতৌ করম্না লমজিং লমতাকপা ঙম্মি হায়বা তাকপীরমখি। নীংতম্বা ফংলবা মতুংদা লৈবাক অসিদা লৈখিবা ইশানা ইশাবু হন্থনা খনবগী মতৌদগী নীংতম্বা ফংহন্দুনা মহাক্না ঐখোয়গী ইন্তেলেকচুএল কন্সিয়সনেস য়াকাইহনখি। মহাক্না অসুম্নসু তাকপীরম্মি, “ঐখোয়গী নীংতম্বনা ঐখোয়গী চৎনবী অমসুং শক্তাক করিনো ফোংদোক্লবা মতমদা ঐখোয়গী নীংতম্বগী তসেংবা ৱাহন্থোক লৈগনি”। ৱাখল্লোন অসিদা য়ুম্ফম ওইদুনা, মহাক্না লৈবাক চাউখৎপগী মিৎয়েং অমা শেম্লমখি। দীন্দয়াল উপাধ্যায়জীনা লৈবাক অমগী চাউখৎপগী চাং অসিদি খ্বাইদগী নেম্বা থাক্তা লৈবা মীওই অদুদগী ওনবা হৌগনি হায়রমখি। নীংতম্বগী অমৃত মহোৎসব অসিদা, ঐখোয়না দীন্দয়ালজীবু হেন্না কুপ্না খঙলিবমখৈ, ঐখোয়না মহাক্কী মফমদগী তম্বা ফংখি, লৈবাক অসিবু হেন্না চাউখৎহন্নবা ঐখোয়না মহাক্কী মফমদগী ইথিল ফংখি।
ঐহাক্কী নুংশিরবা লৈবাক মীয়াম, নুমিৎ হুম্নিগী মতুংদা, হায়বদি, সেপ্তেম্বর ২৮ অসি অমৃত মহোৎসবকী অখন্নবা নুমিৎ ওইগনি। নুমিৎ অসিদা, ঐখোয়না ভারত ইমাগী অথৌবা মচা, ভগত সিংহজীগী মপোক কুমওন পাংথোক্কনি। ভগত সিংহগী মপোক কুমওনগী মমাংদা, মহাক্কী মফমদা ইকায় খুম্নবা উৎনবা য়াম্না মরু ওইবা ৱারেপ অমা লৌখ্রে। চন্দিগর এয়রপোর্তপু মহাক্কী মমিং লৌদুনা থোনবা হায়বা ৱারেপ অমা লৌখ্রে। মসিদি মতম কুইনদগী ঙাইদুনা লৈরক্লবা থৌওংনি। ঐহাক্না ৱারেপ অসিগীদমক্তা চন্দিগর, পঞ্জাব অমসুং হরিয়ানা অমসুং লৈবাক পুম্বগী মীয়াম্বু থাগৎলি। মরূপশিং, ঐখোয়না ঐখোয়গী লান্মীশিংগী মফমদগী ইথিল লৌরসি অমসুং মখোয়গী ৱাখল্লোনগী তুং ইন্দুনা মখোয়গী মঙলানগী ভারত শেম্লসি। মসিনা ঐখোয়না মখোয়বু ইকায় খুম্নবা ওইগনি। অথৌবশিংগী নীংশিং খুভম, মখোয়গী মমিং লৌদুনা মফম কয়া অমসুং ইন্সতিত্যুসনশিংগী মমিং থোনবনা ঐখোয়গী ইফমদা ইশাগী থৌদাং পাংথোক্নবা ইথিল পীরিবনি। নুমিৎ খরনিগী মমাংদা, লৈবাক অসিনা কর্তব্যা পাথতা নেতাজী সুভাস চন্দ্র বোসকী মীতম অমা খিন্দুনা মান্নবা থৌওং পাংথোকখি অমসুং চন্দিগর এয়রপোর্তপু শহীদ ভগত সিংহগী মমিং লৌদুনা থোনবসিনা মাইকৈ অসিদা থাংজিনবা অতোপ্পা খোঙথাং অমা ওইরগনি। অমৃত মহোৎসবকী মনুংদা, নীংতম লান্মীশিংগা মরী লৈনবা অখন্নবা থৌরম কয়া পাংথোক্লিবা অসিগা মান্ননা নহা খুদিংনা সেপ্তেম্বর ২৮দসু অনৌবা থৌওং অমা পাংথোক্নবা হোৎনহন্নীংই। মসিদা নত্তনা, ঐহাক্কী নুংশিরবা লৈবাক মীয়াম, সেপ্তেম্বর ২৮গী নুংঙাইবা ফোংদোকপগী অতোপ্পা মরম অমসু লৈ। মদু করিনো খঙবরা? ঐহাক্না ৱাহৈ অনিখক হায়গে, অদোম্না হেন্না থৱাই য়াওগনি হায়না ঐহাক্না খল্লি। ৱাহৈ অনিদুদি – সর্জিকেল স্ত্রাইক।
জোশ লাক্ত্রিবরা? ঐখোয়গী লৈবাক অসিদা হৌজিক চত্থরিবা অমৃত মহোৎসবকী কেম্পেন অসিবু থৱাই য়াওনা পাংথোকসি, ঐখোয়গী নুংঙাইবগী মতৌবু মীপুম খুদিংগা লান্নসি।
ঐহাক্কী নুংশিরবা লৈবাক মীয়াম, পুন্সিগী অৱাবা কয়া মাইয়োক্নবগী মতৌনা শেম শাবা মীওই অমগী মাঙদা অপনবা অয়েৎপা অমত্তা লেপ্পা ঙম্লোই হায়নবা লৈ। ঐখোয়গী নুংতিগী পুন্সিদা, ফিজিকেল ওইবা শিংনবা অমা নত্ত্রগা অমগা মাইয়োক্নবা মরুপ খরা ঐখোয়না অদুম থেংনৈ। তাবা ঙমদবা নত্ত্রগা ৱা ঙাঙদুনা মশাগী ৱাখল ফোংদোকপা ঙমদবা মীওই কয়া অমসু লৈরি। মখোয়গুম্বা মরুপশিংগী মফমদা খ্বাইদগী চাউনা তেংবাংলিবা অসিদি সাইন লেংগ্বেজনি। অদুবু, ভারতনা চহি কয়াদগী থেংনদুনা লাকপা শিংনবা অমদি, লৈবাক অসিদা সাইন লেংগ্বেজকী তসেংবা মওং-মতৌ নত্ত্রগা স্তেন্দর্দ অমত্তা লৈতবসিনি। শিংনবা অসিবু মাইয়োক্নবা ঙম্নবগীদমক্তা, ইং ২০১৫দা ইন্দিয়ন সাইন লেংগ্বেজ রিসর্চ অমসুং ত্রেনিং সেন্তর লিংখৎখি। ইন্সতিত্যুসন অসিনা ৱাহৈ অমসুং এক্সপ্রেসন লিশিং ১০ য়াওবা দিক্সনরী অমা হৌজিক ফাওবদা শেম্বা ঙমখিবসিদা ঐহাক্না য়াম্না নুংঙাইবা ফাওই। নুমিৎ নিনিগী মমাংদা, হায়বদি, সেপ্তেম্বর ২৩দা তাখিবা সাইন লেংগ্বেজ নুমিত্তা, স্কুল কোর্স কয়াবু সাইন লেংগ্বেজতা লোঞ্চ তৌখি। সাইন লেংগ্বেজকী লেংদবা স্তেন্দর্দ অমা লৈহন্নবগীদমক্তা নেস্নেল এজুকেসন পোলিসীদা অহেনবা মিৎয়েং কয়া চঙলি। সাইন লেংগ্বেজকী দিক্সনরীগী ভিদিও শেমদুনা থৌওং অসিবু হেন্না পাকথোক চাউথোকহল্লি। মীওই, ইন্সতিত্যুসন কয়ানা ভারতকী সাইন লেংগ্বেজতা মশাগী চেন্নেল কয়া য়ুত্যুবতা হৌদোক্নরে। অমসুং, সাইন লেংগ্বেজকী মতাংদা লৈবাক অসিদা চহি ৭-৮গী মমাংদা হৌখিবা কেম্পেন অসিনা স্পিসিএল্লী এবল ওইবা ইচিল ইনাও মিলিয়ন কয়াদা হৌজিক কান্নবা ফংহল্লে। হরিয়ানাদগী পুজাজীনা ভারতকী সাইন লেংগ্বেজকী মতাংদা য়াম্না হরাওবা ফাওরি। মমাংগী মতমদা, মহাক্না মহাকমক্কী মচানুপাগা পাউ ফাওনবা ঙম্লমদবনি, অদুবু ইং ২০১৮দা সাইন লেংগ্বেজ ত্রেনিং য়াওরবা মতুংদা, মমা মচা অনিগী পুন্সি হৌজিক য়াম্না নুংঙাইরে। পুজাজীগী মচানুপানা হৌজিক সাইন লেংগ্বেজ তম্লে অমসুং মহাক্কী স্কুলদা ৱারী লীবগী প্রাইজসু ফংবা ঙম্লে। মান্নবা থৌওং অমা ওইনা, তিঙ্কাজীগী মনা তাদবা চহি ৬কী মচানুপী অমা লৈ। তিঙ্কাজীনা মচানুপীবু সাইন লেংগ্বেজকী কোর্স তমহনখি, অদুবু মহাক মশামক্তি সাইন লেংগ্বেজ খঙদে, মরম অদুনা মহাক্না মচানুপীগা পাউ ফাওনবা ঙমদে। হৌজিক্তি, তিঙ্কাজীসু সাইন লেংগ্বেজ ত্রেনিং য়াওরে অমসুং মমা মচানা হৌজিক্তি মখোয় মশেল মরক্তা ৱারী ৱাতাই য়াম্না শারে। পোকপদগী না তারক্তবা মঞ্জুজীসু থৌওং অসিদগী কান্নবা য়াম্না ফংলে। মসিদা নত্তনা, মহাক্কী মমা মপাশিংনসু মান্নবা ফিভমসি থেংনদুনা লাকখিবনি। মসিগুম্বা ফিভম অসিদা, সাইন লেংগ্বেজনা ইমুং পুম্বগী মনুংদা পাউ ফাওনবগী চাউরবা পাম্বৈ অমা ওইরে। হৌজিক্তি, মঞ্জুজীনা মহাক মশামক সাইন লেংগ্বেজকী ওজা ওইরগে হায়না ৱারেপ লৌরে।
মরূপশিং, ভারতকী সাইন লেংগ্বেজকী মতাংদা মীয়াম্না খঙবা হেন্নবগীদমক্তা ঐহাক্না ‘মন কী বাত’ অসিদা ৱাফম অসিগী মতাংদা হায়রিবনি। ঐখোয়না মসিগা লোয়ননা, ঐখোয়গী স্পিসিএল্লী এবল ওইবা মরুপশিংবু হেন্না তেংবাংবা ঙমগনি। মরূপশিং, ঐহাক্না নুমিৎ খরনিগী মমাংদা ব্রেলদা ইবা হেমকোশকী কোপী অমসু ফংজখি। হেমকোশ হায়বসি অসামীজ লোলগী অরীবা দিক্সনরীশিংগী মরক্তা অমনি। মসি ১৯শুবা চহি-চাদা শেমখিবনি। শক্নাইরবা লিংগ্বিস্ত, হেমচন্দ্র বরুৱানা মসিবু ইদিত তৌবনি। হেমকোশকী ব্রেল ইদিসন অসিদা লমায় ১০,০০০ য়াওই অমসুং ভোল্যুম ১৫ হেন্দুনা মসিবু ফোঙগদৌরি। মসিদা ৱাহৈ লাখ ১ হেনবগী ৱাহন্থোক হল্লি। ঐহাক্না মসিগুম্বা হোৎনবগী মতৌবু য়াম্না থাগৎনীংই। হোৎনজমন খুদিংনা ঐখোয়গী স্পিসিএল্লী এবল মরুপশিংগী মতেং পাংদুনা মখোয়গী স্কিল অমসুং মতিক হেনগৎহনগনি। ঙসিদি, ভারতনা পেরা স্পোর্ত্তসু মায় পাকপগী ফিরাল পাইহল্লি। স্পিসিএল্লী এবল ওইবা মীওইশিংবু গ্রাসরুত লেবেলদা ফিতনেস্তা খুমাং চাউশিলহন্নবা হোৎনবা মীওই কয়া হৌজিক লৈরে। মসিনা স্পিসিএল্লী এবল ওইবা মীওইশিংগী মপাঙ্গল কয়া হাপ্লি অমসুং মশাদা থাজবগী মতৌবুসু হেনগৎহল্লি।
ঐহাক্কী নুংশিরবা লৈবাক মীয়াম, নুমিৎ খরনিগী মমাংদা, ঐহাক্না অনবী কৌবী সুরতকী নুপীমচা অমগা থেংনখি। অনবী অমসুং মহাক্কী য়োগগী মরী লৈননা মহাক্না উন্নখিবগী থৌওং অসি য়াম্না নীংশিংনীংঙাই ওই অমসুং ঐহাক্না ‘মন কী বাত’ তারিবা মীওইশিংদা পাউদমজনীংই। মরুপশিং, অনবী অসি হেক পোকপদগী দাউন সীন্দ্রোম নারক্লে অমসুং মহাক্না অঙাং ওইরিঙৈদগী হৌনা য়াম্না শাথীবা হার্তকী লাইনা অমসু মাইয়োক্নদুনা লাক্লিবনি। মহাক্না শুপ্নগী থা অহুম ফারকপদা ওপন হার্ত সর্জরী তৌবা তাখ্রবনি। খুদোংচাদবা কয়া অসি থেংনজরবসু, অনবী অমসুং মহাক্কী মমা মপাশিংনা লেম্না খক তোকখিদে। অনবীগী মমা-মপানা দাউন সীন্দ্রোমগী মতাংদা ই-পাউ পুম্নমক খোমখি অমসুং অনবীনা অতোপ্পগী মীখা পোনবগী মতৌ হন্থহন্নবা ৱারেপ লৌখি। মখোয়না অনবীবু ঈশিং গ্লাস থাংগৎপা, খোঙউপ মরি কীনা, ফুরিত কুদাম পানবা অমসুং অতোপ্পা অপীকপা থবক কয়া তম্বীবা হৌখি। চুনবা পোৎলম করিনো, অফবা হৈনবী করিনো হায়বনচিংবা কান্নবা মতৌ কয়া মখোয়না অনবীদা খাঙবা কনবা মতৌগা লোয়ননা তম্বীবা হৌখি। ইচানুপী অনবীনা হৈনিংবগী মওং উৎলকপা, মশাগী তেলেন্ত উৎলকপনা মহাক্কী মমা-মপাশিংগী মফমদসু পুক্নিং য়াম্না থৌগৎখি। মখোয়না অনবীদা য়োগ তম্নবা ইথিল পীখি। অনবীগী ফিভম অদুক্কী মতিক ফত্তে, মহাক মশা মথন্তনা লেপ্পা ফাওবা ঙম্বা নত্তে। অদুবু, অসিগুম্বা ফিভম কয়াগী মরক্তা, মহাক্কী মমা-মপানা অনবীবু য়োগ তম্নবা ইথিল পীখি। মহাক্না য়োগ কোচকী মফমদা অহানবা ওইনা চৎপা মতমদা, কোচতুসু য়াম্না খঞ্জান্নখি, অঙাং অসিবু য়োগ তৌবা ঙমগদরা নত্ত্রগা ঙম্লোইদরা হায়বগী ৱাখল চয়েৎনবা লৈখি। অদুবু, অনবী হায়বসি করম্বা অখন্নবা মতৌনা শাবা অঙাংনো হায়বা কোচনা মতমদুদা খঙখিদে। অনবীনা মমাগা লোয়ননা য়োগ তম্বা হৌখি, অমসুং হৌজিক্তি মহাক্না য়োগগী এক্সপর্ত ওইরে। ঙসিদি, অনবীনা লৈবাক শিনবা থুংবদা য়োগগী কম্পিতিসন্দা শরুক য়ারি অমসুং প্রাইজ কয়াসু ফংলে। য়োগনা অনবীদা অনৌবা পুন্সি অমা পীবিরে। অনবীনা য়োগগী খুত্থাংদা মহাক্কী পুন্সি নৌনা হিংলি। য়োগনা অনবীগী পুন্সিদা অফবা অহোংবা কয়া পুরক্লে হায়না অনবীগী মমা-মপানা ঐহাক্কী ইফমদা তম্লকখি। হৌজিক্তি, মহাক্না মশাদা থাজবগী মতৌসি অসি য়াম্না শিংথানীংঙাই ওইরে। অনবীগী হকচাংগী ফিভমসু য়োগনা য়াম্না অফবা ওইহল্লে অমসুং হিদাক চাবগী তঙাই ফদবা লৈরম্বশিংসু য়াম্না হন্থরে। লৈবাক মনুং অমসুং মীরমদা লৈরিবা ‘মন কী বাত’ তারিবশিংনা য়োগনা অনবীদা কান্নবা পীরিবা অসিগী মতাংদা সাইন্তিফিক ওইবা স্তদী পাংথোকপীয়ু হায়জনীংই। য়োগগী পাঙ্গল করিনো হায়না চাংয়েং তৌবশিংগী ওইনা অনবীনা অফবা কেস স্তদী অমা ওইগনি হায়না ঐহাক্না খল্লি। মসিগুম্বা সাইন্তিস্তশিংনা অনবীগী মায় পাক্লিবা অসিদা য়ুম্ফম ওইবা স্তদী কয়াগা লোয়ননা থোক্লকফম থোকই অমসুং য়োগগী পাঙ্গলবু মালেমদা শক্তাকফম থোকই। মসিগুম্বা মরী লৈনবা রিসর্চশিংনা দাউন সীন্দ্রোম্না নারবা মালেম শিনবা থুংবগী অঙাংশিংদা চাউনা মতেং পাংবা ঙমগনি। হৌজিক্তি, মালেম্না য়োগবু হকচাং অমসুং ৱাখল লাইনাগী লাইয়েংদা য়াম্না কান্নৈ হায়বা খঙলে। য়োগনা অখন্নবা ওইনা, দাইবিতিস অমসুং ব্লদ প্রেসরগা মরী লৈনবা লাইনা লাইয়েংবদা য়াম্না তেংবাংই। য়োগগী মসিগুম্বা শক্তি য়েংলুরবা তুংদা, য়ুনাইতেদ নেসন্সনা জুন ২১বু মালেমগী য়োগ নুমিৎ হায়না পাংথোক্লনি হায়না ৱারেপ লৌখ্রবনি। হৌজিক্তি, য়ুনাইতেদ নেসন্সনা ভারতকী অতোপ্পা থৌওং অমবু শকখঙলে। হায়রিবা থৌওং অসি ইং ২০১৭তগী হৌখিবনি অমসুং মসিদি ‘ইন্দিয়া হাইপর্তেন্সন কন্ত্রোল ইনিসিএতিব’নি। থৌওং অসিগী মখাদা, ব্লদ প্রেসরগী শিংনবগা মাইয়োক্নরিবা মীওই লাখ কয়াবু সরকারগী ৱেলনেস সেন্তরশিংদা লাইয়েংলি। খোঙথাং অসিনা মালেমগী লুপশিংগী পুক্নিং চিংশিনবগী মতৌ অসি মমাংদা অমুক্তা থোকখিদ্রি। লাইয়েংলিবা অপুনবা মীওইশিংগী মরক্তগী তংখাইগী চাংনা মখোয়গী ব্লদ প্রেসর লাকশিনবা ঙম্লিবা অসি পুক্নিং থৌগৎনীংঙাই ওইবা মতৌনি। থৌওং অসিগীদমক্তা হোৎনদুনা মায় পাকহল্লিবা মীওইশিংবু ঐহাক্না থাগৎচরি।
মরুপশিং, মীওইবগী পুন্সি হৌরকপগী খোঙচৎকা মতম পুম্বদা ঈশিংগা মরী লৈনদুনা লাকই – সমুদ্র ওইরো, তুরেল ওইরো, নত্ত্রগা পুখ্রি ওইরো, ঈশিং পুম্নমক্কা মরী লৈনৈ। কিলোমীতর ৭৫০০ শাংবা শাংলবা সমুদ্র তোর্বান লৈবসি ভারতকী লাইবক ফবনি অমসুং সমুদ্রগা ঐখোয়গা লৈনরিবা মরী অসি তৎপা নাইদনা লাক্লি। মসিগী সমুদ্রগী ঙমখৈ অসিনা রাজ্য অমসুং ইথৎ কয়া ফাওদুনা চৎলি। তোঙানবা খুন্নাই অমসুং দাইবর্সিতী লৈবা ভারতকী চৎনবীনা লমদমসিদা চাউখৎপগী মতৌ উবা ফংই। মসিদা নত্তনা, সমুদ্র তোর্বান লমদমশিং অসিগী অচা-অথকশিংনা মীওই কয়াগী পুক্নিংসু চিংশিল্লি। মসিগুম্বা নুংঙাইবা মতৌশিংগা লোয়ননা, মসিগী নুংঙাইতবা নাকল অমসু লৈ। ঐখোয়গী হায়রিবা সমুদ্র তোর্বানগী মফমশিংনা ইনভাইরনমেন্তকী শিংনবা কয়াসু থেংনরি। ক্লাইমেত চেঞ্জনা মেরিন ইকো সীস্তেমদা অচৌবা শিংনবা অমা ওইরি। ঐখোয়গী সমুদ্র তোর্বানশিংদা চাইখাইরিবা অমোৎ অকাইশিং অসিসু য়াম্না পাখৎনীংঙাইনি। শিংনবশিং অসিগীদমক্তা থম্মোই শেংনা অমসুং খোঙফম চেৎনা ঐখোয়না হোৎনবা হায়বসি ঐখোয়গী থৌদাংনি। ঐহাক্না মতাংসিদা, লৈবাক্কী সমুদ্র তোর্বান শেংবগী খোঙথাং, ‘স্বচ্ছ সাগর-সুরক্ষিত সাগর’গী মতাংদা ৱাফম খরা থমজনীংই। জুলাই ৫দা হৌদোকখিবা কেম্পেন অসি বিশ্বকর্মা জয়ন্তী নুমিৎ, সেপ্তেম্বর ১৭তা লোইশিনখি। হায়রিবা নুমিৎ অসি সমুদ্র তোর্বান শেংবগী নুমিৎসু ওই। নীংতম্বগী অমৃত মহোৎসবতা হৌখিবা কেম্পেন অসি নুমিৎ ৭৫ চঙনা পাংথোকখি। থৌরম অসিদা মীয়াম্না শরুক য়াখিবগী মতৌ অসি য়েংবদা য়াম্না ফজখি। অপুনবা থৌরম অসিগী মনুংদা লু-নালহন্নবা শেংদোক-শেংজিন তৌবগী থৌওং মখল কয়া থা অনি মখায় পুন্না চত্থখি। গোৱাদা শাংলবা হ্যুমেন চেন শেমখি। কাকিনাদাদা পাংথোকপা গনপতি থাদবগী থৌরম মনুংদা, প্লাস্তিক্না শোকহনবগী মরী লৈনবা ৱাফম কয়া মীয়ামদা তাকখি। এন.এস.এস.কী মাইকৈদগী মরুপ ৫০০০না প্লাস্তিক তোন ৩০ হেন্না খোমগৎখি। স্কুলগী মহৈরোই লিশিং ২০ হেনবনা ওরিশাদা নুমিৎ হুম্নিগী মনুংদা স্বচ্ছ সাগরগা মরী লৈননা মখোয়গী ইমুং মনুং অমসুং অতোপ্পা মীয়ামদা ইথিল পীগনি হায়বগী ৱাশক লৌখি। কেম্পেন অসিদা শরুক য়াখিবা মীপুম খুদিংবু ঐহাক্না থাগৎচনীংই।
ঐহাক্না মীয়াম্না খল্লবা ওফিসিএলশিংগা, মরু ওইনা, শহরগী মেয়র অমসুং খুঙ্গংশিংগী সর্পঞ্চশিংগা ৱারী শাবা মতমদা, লু-নান্না থম্বা অমসুং অনৌবা থৌওং পাংথোকপা মতমদা ঐহাক্না মখোয়না লোকেল খুন্নাই অমসুং লোকেলগী লুপশিংবু খোঙথাং অসিদা শরুক য়াহন্নবা হায়খি।
বেঙ্গালোরদা তীম অমা লৈ – পরিবর্তনগীদমক্তা নহাশিং শিজিন্নবা। মমাংগী চহি ৮দা তীম অসিনা লু-নানবা অমসুং খুন্নাইগী অতোপ্পা থবক থৌরমগীদমক্তা থবক পাংথোক্তুনা লাক্লি। মখোয়গী মোত্তো অসি য়াম্না ময়েক শেংই – “ৱাকৎপা তোক্লো, থবক পাংথোকপা হৌরসি”। তীম অসিনা শহর শিনবা থুংবগী মফম ৩৭০ হেন্না ফজথোকহনখ্রে। পরিবর্তনগীদমক্তা নহাশিং শিজিন্নবগী কেম্পেন অসিনা মফম খুদিংদা মীয়াম ১০০দগী ১৫০ ফাওবা অমত্তা ওইনা মরী লৈনহনখি। প্রোগ্রাম অসিনা নোংমাইজিং খুদিংগী অয়ুক্তা থবক তৌবা হৌই অমসুং নুমিৎ য়ুংবা ফাওবা মখা চত্থৈ। থবক মনুং অসিদা মখোয়না ফত্ত-হৌদী খোমগৎপদা নত্তনা, ফক্লাংশিং মচু শংবা অমসুং আর্তিস্তিক ওইবা স্কেৎচ য়েকপগী থবকসু পাংথোকই। তোঙানবা মফম কয়াদা, শক্নাইবা মীওইশিংগী অয়েকপা লাই অমসুং ইথিল পীনীংঙাই ওইবা ৱারোল কয়াসু উবা ফংগনি। বেঙ্গালোরগী হায়রিবা পরিবর্তনগীদমক্তা নহাশিং শিজিন্নবগী থৌওং অসিগী তুং ইনবা ওইনা, ঐহাক্না মীরতকী ‘কবার সে জুগার’ কেম্পেনগী মতাংদা ৱাফম খরা হায়বা পাম্মি। কেম্পেন অসি ইনভাইরনমেন্তকা লোয়ননা শহর অসিবু মশক ফজথোকহনবগা মরী লৈনৈ। কেম্পেন অসিগী অখন্নবা মতৌ অমদি, য়োৎথী, প্লাস্তিক্কী ফত্ত-হৌদী, তাইয়র অমনবা অমসুং দ্রমগুম্বা ৱেস্তশিং শিজিন্নবনি। মীয়ামগী মফমশিংবু শেল চঙদনা মতৌ করম্না মশক ফজথোকহনবা য়াবগে হায়বগী কেম্পেন অসিনা খুদম অমা ওইরি। কেম্পেন অসিগা মরী লৈনরিবা মীওই খুদিংবু ঐহাক্না থম্মোইনুংদগী থাগৎপা ফোংদোকচনীংই।
ঐহাক্কী নুংশিরবা লৈবাক মীয়াম, হৌজিক্কী মতমসিদি লৈবাক শিনবা থুংবদা কুহ্মৈগী ৱাখল্লোন লৈবা মতম্নি। হয়েং অসি নবরাত্রীগী অহানবা নুমিৎনি। ঐখোয়না মসিদা লাইরেম্বী ‘ইমা শাইলপুরী’গী অহানবা শাইওন লাৎকনি। মসিদগী ইশাবু লিচৎ-শাজৎ নাইহনবা, ইশাবু লাকশিনবা অমসুং চরা হেনবগী নুমিৎ ৯নিনা মখা তাগনি, অমসুং মসিগী মতুংদা বিজয়াদশমীগী কুহ্মৈ অমুক লৈগনি। মসিনা হায়বদি, ঐখোয়না তোঙানবা মিৎয়েং অমদা য়েংবা মতমদা, থাজবা অমসুং লাইনীংগা লোয়ননা, ঐখোয়গী কুহ্মৈশিং অসিদা কাওবা য়াদবা ৱারোল কয়া লোত্তুনা লৈরি হায়বা খঙবা ঙমগনি। লিচৎ শাজৎ নাইবা অমসুং ইশাবু লাকশিনবগী খুত্থাংদা ‘সিধী’ ফংবা, অমসুং মসিগী মতুংদা লাকপা মায় পাকপা ফংবগী কুহ্মৈ কয়া অসি পুন্সিদা পান্দম ফংবগী পাম্বৈ অমনি। দসেরাগী মতুংদা, ধন্তেরাস অমসুং দিৱালী অমুক লাক্কনি।
মমাংগী চহিশিং অসিদা, লৈবাক অসিদা অনৌবা ৱারেপ কয়াগা ঐখোয়গী কুহ্মৈশিংগা মরী লৈনরক্লি। অদোম্না ৱারেপ অসি করিনো হায়বা খঙলে, মদুদি ‘ভোকেল ফোর লোকেল’গী ৱারেপ অসিনি। ঐখোয়না হৌজিক্তি, লোকেল আর্তিসান, ক্রাফমেন অমসুং ত্রেদরশিংবু কুহ্মৈগী হরাও নুংঙাইবগী শরুক ওইহল্লে। ওক্তোবর ২দা তারিবা বাপুগী মপোক কুমওন অসিদা ঐখোয়না কেম্পেন অসিবু হেন্না মপাঙ্গল লৈহন্দুনা খুমাং চাউশিলহন্নবা ৱারেপ লৌবা তাবনি। খাদি, হেন্দলুম, হেন্দিক্রাফ...হায়রিবা পোত্থোকশিং অসিগা লোয়ননা, অদোম্না লোকেলগী পোত্থোক লৈগদবনি। মীপুম খুদিংনা শরুক য়াবা মতমদা কুহ্মৈ অমগী তসেংবা নুংঙাইবা খঙবা ঙমগনি। মরম অদুনা, লোকেলগী পোত্থোক্কা মরী লৈনবা মীয়াম্বুসু ঐখোয়না শৌগৎপা তাবনি। মসিগী ওইবা খ্বাইদগী চুনবা পাম্বৈদি, ঐখোয়না কুহ্মৈ মনুংদা খুদোলপোত পীবা মতমদা মখোয়না শাবা মসিগুম্বা মখলগী পোত্থোক মনুং চলহনবনি।
মতম অসিদা, মসিগী কেম্পেন অসি য়াম্না অখন্নবা ওই। মসিগী মরমদি, নীংতম্বগী অমৃত মহোৎসব মনুংদা, ঐখোয়না মরোমদোম লেপচবা ঙম্বা ভারত অমা ওইহনবগী পান্দমগা লোয়ননা তুংলমচৎকী মাইকৈদা চঙশিল্লিবনি। মসিনা, ঐখোয়গী নীংতম লান্মীশিংগী মফমদা তসেংনা ইকায় খুম্নবা উৎপগী মতৌ ওইগনি। মরম অদুনা, মসিগুম্বা খাদি, হেন্দলুম অমসুং হেন্দিক্রাফকী পোত্থোকশিং লৈদুনা হান্নগী রেকোর্দ অমুক্কা হন্না থুগাইসি হায়না মীয়ামদা হায়জরি। কুহ্মৈ মনুংদা খুদোলপোৎ য়োম্বদা পোলীথিন বেগ য়াম্না তোয়না শিজিন্নবগী মতৌ ঐখোয়না উবা ফংই। লু-নান্না লৈবা হায়দুনা লৈরিবা মরক্তা প্লাস্তিক অমুক চাইখাইবনা কুহ্মৈগী নুংঙাইবগী ইথিলগী মাইয়োক্তা অমুক লৈরগনি। মরম অদুনা, ঐখোয়না লোকেলদা শাবা প্লাস্তিক নত্তবা বেগ খক্তমক শিজিন্নগদবনি। জুত, লশিং, লফুগী ফাইবর, অমদি মসিগুম্বা নাৎকী ওইবা খাও কয়া শিজিন্নবগী চৎনবী অমুক লাক্লবনি। কুহ্মৈ মনুংদা মসি শিজিন্নবগী থৌওং খুমাং চাউশিলহনবা হায়বসি ঐখোয়গী থৌদাংনি অমসুং ইশাগী হকশেল অমদি ইনভাইরনমেন্তকীদমক্তা খনবা হায়বসিসু ঐখোয়গী থৌদাংনি।
ঐহাক্কী নুংশিরবা লৈবাক মীয়াম, ঐখোয়গী স্কৃপচরশিংদা অসুম্না ইরম্মি – “পরহিত সারিস ধরম নহি ভাই’।
মসিনা হায়বদি, অতোপ্পগীদমক্তা অফবা তৌবা, অতোপ্পগী মতেং পাংবা, অঙম্বা তেংবাংবদগী হেন্না ফবা অতোপ্পা ধর্মা অমত্তা লৈতে হায়বনি। ঐখোয়গী লৈবাক অসিদা মসিগুম্বা ইথিলগী শক্তম অমা ইকুই কুইদবা মমাংদা উবা ফংখ্রে। মীওই কয়া থোক্নরক্তুনা তি.বি.গী অনাবা অমমম তেংবাংবা অমসুং মচি লৈবা চিঞ্জাক ফংহনবগী মতাংদা মশাগী লুচিংবগী থৌদাং লৌনখি। তসেংবদি, থৌওং অসি তি.বি. লৈতবা ভারত কেম্পেনগী শরুক অমনি। মসিনা মশাগী থৌদাং খঙদুনা, মীয়াম পুন্না শরুক য়ামিন্নবগী থৌওংদা য়ুম্ফম ওইবনি। অফবা ন্যুত্রিসন, মতম চানা চুনবা হিদাক থাবনা তি.বি. লাইয়েংবা ঙম্মি। মীয়াম্না শরুক য়াবগী মসিগুম্বা পাঙ্গল অসিগা লোয়ননা ভারতনা ইং ২০২৫ ফাওবগী মনুংদা তি.বি.বু মরু ফংনা মুত্থৎপা ঙমগনি হায়বসি ঐহাক্কী অচেৎপা থাজবনি।
মরূপশিং, ঐহাক্না মসিগুম্বা খুদম অমসু দদ্রা-নগর হবেলী অমসুং দামন অমদি দ্যুদগী উবা ফংখি অমসুং মসিনা ঐহাক্কী থম্মোইনুংদা য়ৌখি। হৌজিক থবক ওইনা পাংথোক্লিবা ভিলেজ এদোপ্সন প্রোগ্রামগী মখাদা মেদিকেল কোলেজকী মহৈরোইশিংনা খুঙ্গং ৫০ এদোপ্ত তৌখ্রে হায়না ত্রাইবেল মফমদা লৈবা, জিনু রাৱাতিয়াজীনা ইরকখি। খুঙ্গংশিং অসিগী মনুংদা জিনুজীগী খুঙ্গংসু য়াওরি। মেদিকেলগী মহৈরোইশিং অসিনা খুঙ্গংগী মীওইশিংদা লাইনাদগী ঙাকথোকপা, লাইনাদগী ফগৎলকপগী মতাংদা খঙহনখি অমসুং মখোয়না সরকারগী স্কিমশিংগী মতাংদসু মরী লৈনবা ই-পাউ কয়াসু পীখি। অতোপ্পগী পুন্সি নুংঙাইহন্নবা তেংবাংবগী ৱাখল্লোন্না মরম ওইরগা খুঙ্গংশিং অসিদা লৈরিবা মীওইশিংগী পুন্সিদা নুংঙাই য়াইফবগী অনৌবা মতৌ অমা পুরক্লে। মসিগুম্বা থৌওং অসিগীদমক্তা ঐহাক্না মেদিকেল কোলেজকী মহৈরোইশিং অসিবু থাগৎচরি।
মরূপশিং, ‘মন কী বাত’ অসিদা অনৌবা হীরম কয়া অমগী মতাংদা খন্ন-নৈনরি। প্রোগ্রাম অসিগী খুত্থাংদা, হান্নদগী লৈরক্লবা শিংনবা কয়াগী মতাংদা হেন্না কুপথনা য়েংশিনবগী খুদোংচাবা কয়াসু ঐখোয়না ফংই। মমাং থাগী ‘মন কী বাত’তা ঐহাক্না অপৌবা সিরিএল অমসুং ইং ২০২৩বু ‘মালেমগী মিল্লেতকী চহি’ হায়না পাংথোকপগী মতাংদা ঐহাক্না ৱাফম কয়া থমখি। মীয়াম্না হীরম অসিগী মতাংদা য়াম্না খঙনীংবগী মতৌ উৎখি। মীয়াম্না মিল্লেতপু মখোয়গী নোংমগী চিঞ্জাক্কী শরুক মতম করম্না ওইহল্লে হায়বগী মতাংদা চিথী কয়া ইরকখি। মীওই খরনা মিল্লেত শিজিন্নরগা থোংবা নাৎকী অচা-অথক্কী মতাংদসু ঐহাক্কী ইফমদা পাউদম্লকখি। মসিদি অচৌবা অহোংবা অমা লাকপগী খুদম্নি। মীয়ামগী মসিগুম্বা থৱাই য়াওবগী মতৌ উরুরবা তুংদা, ঐখোয়না পুন্দুনা ই-বুক অমা শেমফম থোকই হায়না ঐহাক্না খল্লি, মসিদা মীয়াম্না মিল্লেত শিজিন্নদুনা তোঙান-তোঙানবা মথেল করম্না শেমগনি অমসুং মরী লৈনবা এক্সপেরিএন্সকী মতাংদা লৌশিং লান্নবা য়াগনি। মদু ওইরবদি, মালেমগী মিল্লেতকী চহি হৌদ্রিঙৈগী মমাংদা, মাইগোব পোর্তেলদা ফোঙবা য়াবা মিল্লেতকী মীয়ামগী ইন্সাইক্লোপেদিয়া অমা লৈরগনি।
মরূপশিং, হন্দক্কী ‘মন কী বাত’কী ওইনদি, মসিদা লোইশিল্লে। অদুবু, ঐহাক্না মীয়ামগী মফমদগী কায়ন য়াথং লৌদ্রিঙৈ মমাংদা, নেস্নেল গেম্সকী মতাংদা ৱাফম খরা থম্বা পাম্মি। নেস্নেল গেম্স অসি সেপ্তেম্বর ২৯দগী হৌদুনা গুজরাত্তা পাংথোক্কনি। মসিদি য়াম্না অখন্নবা থৌরম অমা ওইগনি, মরমদি, চহি কয়াগী মতুংদা নেস্নেল গেম্স অমুক পাংথোকপা হৌগদৌরিবনি। কোবিদ লাইচৎনা মরম ওইরগা মমাংগী গেম্স পাংথোকখিদে। শান্ন-খোৎনবগী থৌরম অসিদা শরুক য়াগদৌরিবা শান্নরোইশিংগী মফমদা ঐহাক্না য়াইফ পাউজেল পীজরি। নুমিৎ অসিদা শান্নরোইশিংগী পুক্নিং থৌগৎনবগীদমক্তা, ঐহাক্না অদোম পুম্নমক্কী মরক্তা লৈগনি। অদোম খুদিংনসু নেস্নেল গেম্স অসিবু ফোলো তৌগদবনি অমসুং ঐখোয়গী শান্নরোইশিংগী পুক্নিং থৌগৎকদবনি। হৌজিক, ঐহাক্না অদোমগী মফমদগী কায়নবগী য়াথং নিজরি। অনৌবা হীরম কয়াগা লোয়ননা, মথং থাগী ‘মন কী বাত’তা ঐখোয়না অমুক থেংনরসি।
থাগৎচরি, নমস্কার!
A lot of suggestions received for this month's #MannKiBaat are about the cheetahs. People from across the country have written to the PM about it. pic.twitter.com/wH4TLi2bGX— PMO India (@PMOIndia) September 25, 2022
India is paying homage to Pt. Deendayal Upadhyaya today. He was a profound thinker and a great son of the country. #MannKiBaat pic.twitter.com/lLm6Fo4C5K— PMO India (@PMOIndia) September 25, 2022
As a tribute to the great freedom fighter, it has been decided that the Chandigarh airport will now be named after Shaheed Bhagat Singh. #MannKiBaat pic.twitter.com/v3gk0pcIhw— PMO India (@PMOIndia) September 25, 2022
For years, there were no clear standards for Sign Language.— PMO India (@PMOIndia) September 25, 2022
To overcome these difficulties, Indian Sign Language Research and Training Center was established in 2015.
Since then numerous efforts have been taken to spread awareness about Indian Sign Language. #MannKiBaat pic.twitter.com/mxagfbZLkg
During #MannKiBaat, PM @narendramodi enumerates about 'Hemkosh', which is one of the oldest dictionaries of Assamese language. pic.twitter.com/CUHBde5SPP— PMO India (@PMOIndia) September 25, 2022
PM @narendramodi recollects a special meeting with young Anvi, who suffers from down syndrome and how Yoga brought about a positive difference in her life. #MannKiBaat pic.twitter.com/CrsqxSKj86— PMO India (@PMOIndia) September 25, 2022
The world has accepted that Yoga is very effective for physical and mental wellness. #MannKiBaat pic.twitter.com/Y67rT3E2QZ— PMO India (@PMOIndia) September 25, 2022
Climate change is a major threat to marine ecosystems.— PMO India (@PMOIndia) September 25, 2022
On the other hand, the litter on our beaches is disturbing.
It becomes our responsibility to make serious and continuous efforts to tackle these challenges. #MannKiBaat pic.twitter.com/dSUWfuAdJO
Inspiring efforts from Bengaluru and Meerut to further cleanliness. #MannKiBaat pic.twitter.com/cyQcFyVVLT— PMO India (@PMOIndia) September 25, 2022
On Bapu's birth anniversary, let us pledge to intensify the 'vocal for local' campaign. #MannKiBaat pic.twitter.com/RnxWQwama0— PMO India (@PMOIndia) September 25, 2022
Let us discourage the use of polythene bags.— PMO India (@PMOIndia) September 25, 2022
The trend of jute, cotton, banana fibre and traditional bags is on the rise. It also helps protect the environment. #MannKiBaat pic.twitter.com/CrUq7e8kxF
With public participation, India will eradicate TB by the year 2025. pic.twitter.com/FyYeDdmu46— PMO India (@PMOIndia) September 25, 2022
A praiseworthy effort by medical college students in Daman and Diu. #MannKiBaat pic.twitter.com/qKEJ0L9EEB— PMO India (@PMOIndia) September 25, 2022
2023 is the 'International Millet Year'.— PMO India (@PMOIndia) September 25, 2022
People all over the world are curious about benefits of millets.
Can we prepare an e-book or public encyclopedia based on millets? #MannKiBaat pic.twitter.com/y22mlZInRu


text:
ঙাকশেল মন্ত্রালয়
দ্রা (লাদাখ) তম্না চৎকদবা কার্গিল লান নীংশিং মোতোরসাইকল এক্সপিদিসন নৈ দিল্লীদগী লমথাখ্রে
Posted On:
18 JUL 2022 12:33PM by PIB Imphal
১৯৯৯গী কার্গিল লান্দা পাকিস্তানবু মায়থিবা পীখিবা চহি ২৩ মপুং ফারকপবু নীংশিং পালন পাঙথোক্নবা অমসুং 'অজাদি কা অমৃত মহোৎসব'কী ৱাখল্লোন পুদুনা ইন্দিয়ন আর্মিনা নৈ দিল্লীদগী দ্রাস (লাদাখ)তা লৈবা কার্হিল ৱার মেমোরিয়াল তম্না মোতোর বাইক এক্সপিদিসন অমা পাঙথোকখ্রে। মীওই ৩০না শাবা রেলী অদু লেফতনেন্ত জেনরেল বি. এস. রাজু, ভাইস চীফ ওব আর্মি স্তাফনা নেসনেল ৱার মেমোরিএল, নৈ দিল্লীদগী জুলাই ১৮, ২২দা লমথাখি।
লাক্কদবা নুমিৎ তরুকনি অসিদা, 'দ্রিম এক্সপিদিসন' অসিদা থাগদৌরিবা সর্ভিং পার্সনেল ৩০না শাবা কাংবু অসিনা কার্গিলগী মরিংজেল লৈরবা থৱাইশিং অদুগী মুৎপা নাইদ্রবা থৌনাবু ইন্দিয়ন আর্মিগী ৱাহন্থোক্কা মান্নরিবা ফোর্তিত্যুদ, থৌনা অমসুং এদভেঞ্চরগী ৱাখল্লোনবু অমুক নৌহৌননা মৈরি চুদুনা মহুৎ শিনগনি। বাইক রেলী অদুনা দ্রাস্তা লৈরিবা কার্গিল ৱার মেমোরিএলদা জুলাই ২৬, ২২দা য়ৌদ্রিঙৈদা হরিয়ানা, পঞ্জাব, জম্মু অমসুং কাশ্মির অমসুং লাদাখ লান্দুনা চৎকনি। মফম য়াম্না কোনবা ঙম্ননবগীদমক, রেলী অসি কাংলুপ অনি থোক্না খায়দোক্তুনা নাকন অনিদগী চৎকনি; হায়বদি জোজিলা পাস এক্সিস অমসুং রোতং পাস এক্সিস, মসিদা মথং মনাও নাইনা কিলোমিতর ১৪০০ অমসুং ১৭০০কী অরাপ্পা থৌগনি। রেলী অসিগী মনুংদা, কাংবু অসিনা অৱাংবা চীংগী পাস অমসুং লানবদা ৱারবা লম্বী কয়া ফাওদুনা লম্বীদা লৈরিবা অথাপ্পা লমশিং য়ৌগনি।
রেলী অসিনা লৈবাক্কী সেবাগীদমক মথৌ তৌরিবা থৌনা ফরবা ঐখোয়গী লান্মীশিংনা উৎলিবা থৌনা অমসুং অচেৎপা ফিরেপপু মশক তাক্তুনা ইমা লৈবাক নুংশিবগী পাউজেল শন্দোক্কনি।
***************
(Release ID: 1842477)
Visitor Counter : 57


text:
গুজরাতকী রাজ্যপাল, শ্রী আচার্য় দেবব্রতজী, গুজরাতকী মমিং লৈরবা মুখ্য মন্ত্রী শ্রী ভুপেন্দ্র ভাই পতেল, গুজরাত সরকারগী মন্ত্রীশিং, এম.পি.শিং. অমসুং এম.এল.এ.শিং, সুরতকী মেয়র অমসুং জিলা পরিশদকী প্রসিদেন্ত, সর্পঞ্চশিং, লৌউ-শিংউগী লমগী অখং-অহৈশিং, অমসুং ভারতিয় জনতা পার্তী গুজরাত প্রদেশকী প্রসিদেন্ত শ্রী সি.আর. পতিল অমসুং ঐহাক্কী লৌমী ইচিল-ইনাওশিং!
থা খরগী মমাংদা নেচরেল ফার্মিং হায়বা হীরমদা নেস্নেল কনক্লেব অমা গুজরাত্তা পাঙথোকখি। লৈবাক শিনবা থুংবদা লৈরিবা লৌমীশিংনা স্কিম অসিদা শরুক য়াখি। মসি মহৌশাগী লৌউ-পথাপকী মতাংদা লৈবাক অসিদা চত্থরিবা অচৌবা কেম্পেন অসি কয়াম চাউবগে হায়বগী মমি ওইখি। ঙসি অমুক হন্না সুরত্তা পাঙথোক্লিবা মরু ওইবা থৌরম অসিনা গুজরাতনা করম্না অমৃত কালগী লৈবাক অসিগী ফিরেপশিংদা শাহৌ পীবগে হায়বা অসিগী খুদমনি। গ্রাম পঞ্চায়ত খুদিংদা লৈবা লৌমী ৭৫না মহৌশাগী লৌউ পথাপ পাইখৎহনবগী মিসন্দা সুরতনা মাইপাকপা অসিনা লৈবাক পুম্বগী খুদম অমা ওইরি অমসুং মসিগীদমক ঐহাক্না সুরতকী মীয়াম, সুরতকী লৌমীশিং, সরকার অসিগী মরুপশিংদা নুংঙাইবা ফোঙদোকচরি।
নেচরেল ফার্মিং কনক্লেব’ অসিদা ঐহাক্না কেম্পেন অসিগা মরী লৈনবা মীপুম খুদিংদা, লৌমী ইচিল-ইনাওশিংদা য়াইফ পাউজেল পীজরি। ঐহাক্না ঙসি সর্পঞ্চ মরুপশিংনা ইকাই খুম্নবা উৎখ্রবা লৌমীশিংদা থমোয় শেংনা থাগৎপা ফোঙদোকচরি। অমসুং লৌমীশিংগা লোয়ননা সর্পঞ্চশিংনা লৌরিবা থৌদাং অসি য়াম্না থাগৎনীংঙাই ওই। মখোয়না থৌশিল অসি হৌদোকখিবনা ঐখোয়গী সর্পঞ্চ ইচিল-ইনাও পুম্নমকপু চপ মান্ননা থাগৎফম থোকই।
মরুপশিং,
নীংতম্বগী চহি ৭৫ শুরকপগা লোয়ননা লৈবাক্না তুংদা লাক্কদবা মতমশিংদা অচৌবা অহোংবশিং পুরক্নবগী য়ুম্ফম থোনগদবা পান্দম কয়াদা থবক পাইখৎপা হৌখি। অমৃত কাল অসিদা লৈবাক্কী চাউখৎপগী অমসুং খোঙজেলগী হৌরকফম সবকা প্রয়াসকী ৱাখল্লোন অসিনা ওইরি, মসিনা ঐখোয়গী চাউখৎপগী খোঙচৎ অসিবু লমজিংলি। মরু ওইনা লায়রবা অমসুং লৌমীশিংগী ওইনা পাইখৎখিবা থবক অমা হেক্তা ওইরবসু মসি ইরৈবাকচাশিং অমসুং খুঙ্গংগী পঞ্চায়তশিংনা লমজিংখি। ঐহাক্না গুজরাতকী নেচরেল ফার্মিং মিসন অসি কুপ্না য়েংলি। অমসুং মসি খুমাং চাউশিনবা উবদা ঐহাক্না য়াম্না নুংঙাইখি অমসুং মরু ওইনা লৌমী ইচিল-ইনাওশিংনা মসিগী ৱাখল্লোন চেনখি অমসুং থমোয় শেংনা মসি পাইখৎনীংখি, মসিদগী হেন্না ফবা অমা লৈররোই। খুঙ্গংগী কম্মিতীশিং, তলুকা কম্মিতীশিং অমসুং দিস্ত্রিক্ত কম্মিতীশিং সুরতকী গ্রাম পঞ্চায়ত খুদিংমক্তগী লৌমী ৭৫ খন্নবা শেমখি। খুঙ্গংগী থাক্তা তীমশিং শেমখি অমসুং তীম লীদরশিং, নোদেল ওফিসরশিংদা তলুকাগী থৌদাং শিন্নখি। হায়রিবা মতম অসিগী মনুংদা চাং নাইনা ত্রেনিং প্রোগ্রামশিং অমসুং ৱার্কশোপশিং পাঙথোকখি। অমসুং ঙসি অতেনবা মতমগী মনুংদা পঞ্চায়ত ৫৫০দা লৈবা লৌমী লিশিং ৪০ হেনবনা মহৌশাগী লৌউ পথাপতা পাইখৎপগী ফীভম অমা ওইহল্লকপা ঙমখি। হায়বদি অপীকপা মফম অমদা অচৌবা থবক অমা পাঙথোকপা ঙম্লে তাকপনি। মসি অফবা অহৌবা অমনি অমসুং য়াম্না পুক্নিং থৌগৎনীংঙাই ওই অমসুং মসিনা লৌমী খুদিংমক্কী পুক্নিংদা থাজবা পোকহনখি। তুংদা লাক্কদবা মতমশিংদা লৈবাক পুম্বগী লৌমীশিংনা নখোয়দগী, নখোয়গী এক্সপরিয়েন্সশিংদগী খঙবা, তমশিনবা ফংগনি। মহৌশাগী লৌউ-পথাপকী সুরত মোদেল অসিনা লৈবাক পুম্বগী মোদেল অমা ওইরগনি।
ইচিল-ইনাওশিং,
লৈবাক্কী মীয়ামগনা পান্দম অমা ফংনবা অচেৎপা ফিরেপ লৌরবা মতমদা পান্দম অদু ফংনবা চংশিনবদা অপনবা অমত্তা লৈরোই অমদি ঐখোয়না চোকথবসু লৈরোই। জন ভাগীদারিগী শক্তিগা লোয়ননা অচৌবা প্রোজেক্তশিং পাইখৎপা মতমদা লৈবাক অসিমক্কী মীয়াম্না মখোয়বু মাইপাকপা ঙমহল্লি। ঐখোয়গী মাংদা জল জীবন মিসনগী খুদম লৈরি। খুঙ্গং অমদগী খুঙ্গং অমদা অফবা ঈশিং পীনবগীদমক অসিগুম্বা অচৌবা মিসনগী থৌদাং অসি লৈবাক্কী খুঙ্গং কয়াগী মীয়াম্না থৌদাং লৌরি, ৱাতর কম্মিশিং খুঙ্গংশিংদা শেমখি। স্বচ্ছ ভারতকুম্বা অচৌবা কেম্পেনগী মাইপাকপা অসি ঙসি মালেমগী সংস্থানশিংনা থাগৎনরকখি। অমসুং মসিগী মনা ঐখোয়গী খুঙ্গংশিংদা পীফম থোকই। মসিগা মান্নবা মতৌদা, দিজিতেল ইন্দিয়া মিসন্না অখন্ননা মাইপাকপা অসি খুঙ্গংদা অহোংবা পুরকপা অসি অরায়বা নত্তে হায়না ফোঙদোকখিবা মীওইশিংদা পীবা লৈবাক অসিগী পাউখুমনি। খুঙ্গংশিংনা অওনবা পুরকপা খক নত্তনা অহোংবা পুরকপদা মাংজিল থাবা য়াই হায়বা ঐখোয়গী খুঙ্গংশিংনা উৎখি। মহৌশাগী লৌউ পথাপ পাউখৎপদা জন অন্দোলন খোঙজং য়াওরকপনা তুংদা অচৌবা মাইপাকপা পুরকপা ঙমগনি। খোঙজং অসিদা ঙন্না য়াওহৌবা লৌমীশিংনা চাউনা কান্নবা ফংগনি।
মরুপশিং,
ঐখোয়গী পুন্সি, ঐখোয়গী হকশেল, ঐখোয়গী খুন্নাইগী হৌরকফম অসি ঐখোয়গী লৌউ-শিংউগী পথাপ অসিনা ওইরি। ভারত অসি মহৌশা অমসুং চৎনবীগী মতুং ইন্না লৌউ-শিংউদা য়ুম্ফম ওইবা লৈবাক অমা ওইদুনা লাকখি। মরম অসিনা ঐখোয়গী লৌমীশিংনা খুমাং চাউশিল্লকপা, ঐখোয়গী লৌউ-শিংউনা খুমাং চাউশিল্লকপা অমসুং চাউখৎলকপগা লোয়ননা ঐখোয়গী লৈবাকসু খুমাং চাউশিল্লক্কনি। প্রোগ্রাম অসিগী খুত্থাংদা লৈবাক অসিগী লৌমীশিংদা ৱাফম অমা নীংশীংনবা হায়জরি। মহৌশাগী লৌউ পথাপ অসি শেন্মীৎলোন চাউখৎহন্নবা পাম্বৈ অমসু ওইরি অমসুং মরু ওইনা ঐখোয়গী ইমা, ঐখোয়গী ইমা পৃথিবী, ঐখোয়গীদমক, নুমিৎ খুদিংগী ঐখোয়না থৌনিজরিবা ইমা অসিদা ঐখোয়না অয়ুক্তা হৌগৎলকপদা ঙাকপীনবা পৃথিবী ইমাদা হায়জসি, মহাক ঐখোয়গী ইমানি। লাইশোন-তিনশোনগী ওইবা থৌরমসু লৈ। মসি পৃথিবী ইমা শেবা তৌনবা অথোইবা পাম্বৈনি। ঙসি ঐখোয়না মহৌশাগী লৌউ পথাপ পাইখৎপা মতমদা অদোম্না লৌবুক অমসুং মাগী মরী লৈনবা প্রদক্তশিংদগী লৌউ-শিংউ তৌনবা তঙাই ফদবা রিসোর্সশিং লৌরি। শা-শনশিংদগী অদোম্না ‘জীবামৃত” অমসুং “ঘন জীবামৃত” শেম্মি। মসিনা লৌউ-শিংউদা চংবা শেল হন্থহনখি। শেল চংহন্দে। মসিগা লোয়ননা শা-শনশিংনা অহেনবা শেন্থোক লৈহন্নবা লম্বী য়াৎলগনি। মসিগা মান্ননা অদোম্না মহৌশাগী লৌউ পথাপ পাইখৎপা মতমদা পৃথিবী ইমাগী শেবা তৌই, লৈহৌগী ক্বালিতী, মাগী পোত্থোক ঙাকশেল্লি। অদোম্না মহৌশাগী লৌউ-পথাপ পাইখৎপা মতমদা অদোম্না মহৌশা অমসুং অকোইবগী ফীভমগী শেবা তৌই। অদোম্না মহৌশাগী লৌউ-পথাপ পাইখৎপা মতমদা অদোম্না গৌমাতা শেবা তৌবগী খুদোংচাবসু ফংই। হৌজিক সুরত্তা গৌশালা ৪০-৪৫দা মখোয়গী থবক তৌমিন্নদুনা শনগী জীবামৃত পুথোক্নবগী থৌদাং শিন্নরগনি। মসিনা শন কয়াদা কান্নবা পীবগনি হায়বা খল্লু। মসিগা লোয়ননা মহৌশাগী লৌউ পথাও শীজিন্নদুনা পুথোকপা চান্নবা চীঞ্জাকশিং মীওই করোর কয়াদা পীজরিবা অসিনা মখোয়বু তিল হীদাক অমসুং কেমিকেলশিংনা থোকহনবা তমথিরবা লাইনাশিংদগী ঙাকথোকপা ঙমহল্লি। হকচাং ফবগী কান্নবা অসি মীওই করোর কয়াদা ফংহল্লগনি। অদোমগী হকচাং অদু অদোম্না চারিবা চীঞ্জাক মখলগী মখা পোল্লি।
মরুপশিং,
পুন্সি ঙাকশেল্লিবা অসিনা ঐখোয়দা শেবা তৌনবগী মশিং লাকঙমদ্রবা খুদোংচাবশিংসু পীরি। মরম অসিনা মহৌশাগী লৌউ পথাপনা লনাইগী ওইবা নুংঙাইবা ফংহনবা লম্বী য়াৎপা খক নত্তনা মসিনা ‘মীপুম খুদিংমক নুংঙাইহনসি, মীপুম খুদিংমক হকচাং ফহনসি’ হায়বা ৱাখল্লোনসু পোকহল্লি।
মরুপশিং,
ঙসি মালেম পুম্বনা সস্তেনেবল লাইফস্তাইলগী মতাংদা, অফবা অচা-অথকশিংগী মতাংদা ঙাংনরি। মসি ভারতনা চহিচা কয়াদগী লম অসিদা লৌশিং অমসুং এক্সপরিয়েন্স লৈ। মরম অসিনা ঙসি নেচরেল ফার্মিংগুম্বা কেম্পনশিং অসি মাংদা পুনবা ঐখোয়না খুদোংচাবা অমা ফংখি অমসুং পুম্নমকপু কান্নবা পীগদবা লৌউ-শিংউগা মরী লৈনবা মালেমগী ওইথোকপা য়াবশিংগী থবক পাইখৎলি। লৈবাক অসিনা হৌখিবা চহি নিপান অসিদা মাইকৈ অসিদা কন্না থবক পাইখৎলি। ঙসি লৌমীশিংদা রিসোর্সশিং, ফেসিলিতীশিং, সপ্পোর্তশিং ‘পরম্পরাগত কৃশি বিকাস য়োজনা’ অমসুং ‘ইন্দিয়ন ফার্মিং সিস্তেম’ অসিগুম্বা প্রোগ্রামশিংগী খুত্থাংদা পীরি। লৌমী লাখ কয়াদা কান্নবা পীনবা স্কিম অসিগী মখাদা লৈবাক শিনবা থুংবদা ক্লস্তর লিশিং ৩০ শেমখি। ‘পরম্পরাগত কৃশি বিকাস য়োজনা’গী মখঅদা হেক্ত লাখ ১০ কোনশিনগনি। মহৌশাগী লৌউ পথাকী কলচরেল, সোসিএল অমসুং ইকোলোজিকেল ইমপ্লিকেসনশিং অসি য়েংলগা ঐখোয়না মসিবু নমামি গঙ্গা প্রোজেক্তকা মরী লৈনহল্লি। তোখাইবা কেম্পেন অমা ওইনা গঙ্গা তুরেল তোর্বান্দা নেচরেল ফার্মিং কোরিদোর শেমগৎনবা পাইখৎখি। মার্কেৎতা মহৌশাগী লৌউ-পথাপ্না পুথোকপা পোত্থোক্কী তোঙানবা দিমান্দ অমা লাক্লি, মসিগী মমলসু ৱাংই। হৌজিক ঐহাক্না দাহোদতা লাকপা মতমদা ঐখোয়গী আদিৱাসী ইচে-চলশিং য়েংখি অমসুং মখোয়না মহৌশাগী লৌউ পথাপ পাইখৎলি অমসুং মখোয়না মখোয়গী ওর্দর অসি থা অমগী মমাংদা বুক তৌখি। অমসুং মনা-মশিং অসি ঐখোয়না নুমিৎ খুদিংগী য়োল্লি, মখোয় অসি মমল ৱাংনা য়োল্লি। খুদম ওইনা গঙ্গাগী অকোইবদা কিমি মঙা-মঙাদা মহৌশাগী লৌউ-পথাপ পাইখৎনবা কেম্পেন অমা হৌদোকখি। তুরেল ঈশিংদা, থক্নবা ঈশিংদা কেমিকেল তাশিন্দনবা হোৎনরি, চখাওদা কেমিকেল য়াওবা ঈশিং য়ৌহনদনবা হোৎনসি। তুংদা ঐখোয়না তাপীগী নাকল অনিমক্তা, ইমা নর্মদাগী নাকল অনিমক্তা মসিগী এক্সপরিমেন্তশিং তৌবা য়াগনি। অমসুং মসিনা মরম ওইদুনা, মসিদগী আউতপুত অদু মশক তাকপা তাবনা মরম ওবনা মহৌশাগী লৌউ পথাপকী পোত্থোক সর্তিফাই তৌনবা, মসি মশখ খঙদোকপা তাই অমসুং লৌমীশিংনা মসিদগী হেন্না ফংহনবা তাই অদুনা ঐখোয়না মসিবু সর্তিফাইদ তৌনবা থবক পাইখৎলি। মসিবু ওথেন্তিকেৎ তৌনবা ক্বালিতী এস্যুরেন্স সিস্তেমসু থমখি। ঐখোয়গী লৌমীশিংনা সর্তিফাইদ তৌরবা মহৈ-মরোংশিং মমল কানা এক্সপোর্ত তৌরি। ঙসি মালেমগী কৈথেলদা কেমিকেল ফ্রী প্রদক্তশিং অসিদা মীৎয়েং চংনরক্লি। ঐখোয়না মসিগী কান্নবা অসি লৈবাক্কী লৌমী কয়া কয়াদা ফংহনবা তাই।
মরুপশিং,
সরকারগী খোঙথাংশিং অসিগা লোয়ননা হীরম অসিদা লৈরিবা ঐখোয়গী অরিবা লৌশিংগী মাইকৈদা য়েংবা তাই। ভারতকী শাস্ত্রশিংদগী হৌরগা কৌতলিয়া, বরাহমিহিরগুম্বা স্কোলরশিংদা মহৌশাগী লৌউ পথাপকা মরী লৈনবা অচৌবা লৌশিংগী পুকৈ অমা লৈজৈ। ঐখোয়গী ইরক্তা য়াওরিবা আচার্য় দেবব্রতজী, মঙোন্দা হীরম অসিগী লৌশিং য়াম্না লৈ অমসুং মহাক্না মহাক্কী পুন্সিগী মন্ত্র শেমখি, এক্সপরিমেন্ত কয়া তৌদুনা মহাক্না মাইপাকপা ঙমখি অমসুং মাইপাকপা অসিগী কান্নবা গুজরাতকী লৌমশিংনা ফংলি। ঐখোয়না শাস্ত্রশিংদা লোৎতুনা লৈরিবা মহৌশাগী লৌউ পথাপকী লৌশিং লৈ হায়বা উবা ফংখি। ঘাঘা অমসুং ভদ্দরিগুম্বা স্কোলরশিংনা লৌউ পথাপকী মন্ত্রা অসি অরাইবা লোলদা মীয়ামদা ফংহনখি। হায়নবা লৈ, লৌমী খুদিংমক্না মসিগী পাইরৌ অসি খঙলমগনি – ‘গোবর, মৈলা, নীম কী খলী, য়া সে খেদ দুনী ফলী’, হায়বদি করিগুম্বা শনথী অমসুং নীম মপাকশিংনা লৌবুক্তা হাপ্পা মতমদা মহৈ মরোং অদু শরুক অনি হেনগৎলকই। মসিগা মান্ননা অতোপ্পা ৱারী অমসু লৈ, ‘ছোরে খাদ জোদ গহরাই, ফির খেতী কা মজা দিখাই’, হায়বদি লৌবুক্তা হারশিং হাপ্পদা, লৌ উবা মতমদা নুংঙাই অমসুং মাগী শক্তি উবা ফংই। ঐহাক্না মফম অসিদা ফম্লিবা ইন্সতিত্যুসনশিং, এন.জি.ও.শিং অমসুং এক্সপর্তশিংনা অরিবা মতমগী লৌশিংদা অমসুং মতমগা চুনবা দিমান্দশিং অসিগী মতুং ইন্না লৌমীশিংগা করম্না পাউ ফাওদোক্নগনি হায়বা অসিগী মতাংদা রিসর্চ তৌগদবনি। লৌমী ৭৫না পঞ্চায়ত খুদিংদা মহৌশাগী লৌউ পথাপ পাইখৎপা হৌরকপা অসি অথুবদা অথুবদা শরুক কয়া হেনগৎলক্লগনি মরমদি কেমিকেল-ফ্রী নেচরেল প্রদক্তশিংগী দিমান্দ হেনগৎলকপা য়ানা লৈ।
মরুপশিং,
খুঙ্গং খুদিংদা লৌমী ৭৫ খনখিবা কেম্পেন অসিনা করিগুম্বা নখোয়না ৭৫গী পান্দম থম্লবসু খুঙ্গং খুদিংমক্তা লৌমী ৭৫০ থৌরক্কনি হায়না ঐহাক্না থাজৈ অমসুং থবক অসিদা জিলা পুম্বনা য়াওশিল্লবদি মালেমগী বায়রশিংআ নখোয়গী লৈফম থীদুনা নখোয়গী নাক্তা মতম চুপ্পদা লাক্কনি, মসিদা কেমিকেল য়াওদে, মসিদা তিলহীদাক য়াওদে, মসি অচম্বা মহৌশাগী পোত্থোক্নি অদুনা মীয়াম্না মখোয়গী হকচাং ফনা থম্নবগীদমক পৈসা হেন্না পীদুনা পোৎ অদু লৈবা লাক্কনি। সুরতকী সহরদা, মনা-মশিং পুম্নমক নখোয়গী লৌবুক্তগী চৎলিম করিগুম্বা সুরতকী সহরনা নখোয়গী মনা-মশিং অসি মহৌশাগী লৌউ-পথাপনা পুথোকপনি খঙলকপা মতমদা ঐহাক্না থাজবা পীরি মদুদি ঐখোয়গী সুরত মীয়াম্না ইন্দস্ত্রী ওইগনি অমসুং অদোমগী মহৌশাগী লৌউ পথাপ অসিগী উন্ধিয়ু ওইগনি। অমসুং সুরতকী মীয়াম্না বোর্দশিং থেৎকনি, মহৌশাগী লৌউ পথাপকী উন্ধিয়ু। লম অসিদা মার্কেৎ শেম্বা অদোম্না উরে। সুরতকী মশাগী মপাঙ্গল লৈজৈ, মীয়াম্না থোরক্তুনা কেম্পেন অসিগী কান্নবা লৌগনি। নখোয়গা লোয়ননা ৱারী শাবগী খুদোংচাবা অমা ফংজখি, অসিগুম্বা অচৌবা কেম্পেন হৌদোকপা অসিগীদমক ঐহাক্না অমুক হন্না থাগৎপা ফোঙদোকচরি। অমসুং মসিগা লোয়ননা ঐহাক্না পুম্নমকপু থাগৎচরি!
হন্না-হন্না থাগৎচরি!


text:
প্রধানমন্ত্রীগী লোইশঙ
প্রধান মন্ত্রীনা কোবিদ-১৯গী পব্লিক হেল্থ রেস্পোন্সকী শেম-শারিবা অদু য়েংশিনখ্রে
তেস্ত তৌবা, ত্রেক তৌবা অমসুং ত্রীৎমেন্তগী মহুৎ শিন্নবা পাম্বৈ লৈতে: পি.এম.
কোবিদ নাবা মীওইশিংগীদমক হোস্পিতালগী বেদশিং ফংহনবা হেনগৎহন্নবা মথৌ তাবা খোঙথাং পুম্নমক লৌখৎকদবনি: পি.এম.
লোকেল এদমিনিস্ত্রেসনশিংনা প্রোএক্তিব ওইবা অমসুং মীয়ামগী খুদোংচাদবশিং খঙনা চৎপা তঙাই ফদে
পি.এম.না রেমদেসিভির অমসুং অতোপ্পা হীদাক-লাংথকশিংগী সপ্লাইগী ফীভম য়েংশিনখ্রে
অয়াবা পীরবা মেদিকেল ওক্সিজেন প্লান্তশিং ইন্সতোল তৌবা হেনগৎকদবনি: পি.এম.
বেক্সিন পুথোকপা হেনগৎনবা লৈবাক্কী লৈরিবা অপুনবা কেপাসিতী শিজিন্নগদবনি: পি.এম.
Posted On:
17 APR 2021 9:40PM by PIB Imphal
প্রধান মন্ত্রী নরেন্দ্র মোদীনা হৌজিক মায়োক্নরিবা কোবিদ-১৯ লাইচৎ অসি লাকশিন্নবা শেম শারিবা অসিগী ফীভম য়েংশিন্নবা মীফম অমদা ময়াই তাংবল লৌখ্রে। হীদাক-লাংথকশিং, ওক্সিজেন, ভেন্তিলেতরশিং অমসুং বেক্সিনেসনগা মরী লৈনবা তোঙান-তোঙানবা হীরমশিং খন্নখ্রে।
প্রধান মন্ত্রীনা হৌখিবা চহিদা ভারতনা পুন্না কোবিদপু মাইথিবা পীবা ঙমখি অমসুং ভারতনা চপ মান্নবা লালোংশিং অদুগা লোইননা হেন্না খোঙজেল য়াংনা অমসুং খুৎশম্নদুনা অমুক হন্না মাইথিবা পীবা ঙমগনি হায়না ফোঙদোকখ্রে।
পি.এম.না তেস্ত তৌবা, ত্রেক তৌবা অমসুং ত্রীৎমেন্ত পীবগী মহুৎ শিন্নবা পাম্বৈ লৈতে হায়না অকনবা ৱাফম থমখি। শীবগী চাং হন্থহনবদা ঙন্না তেস্ত তৌবা অমসুং নীংথিজনা ত্রেক তৌবা মরুওইবা ওই। লোকেল এদমিনিস্ত্রেসনশিংনা প্রোএক্তিব ওইনা অমসুং মীয়ামগী খুদোংচাদবশিং খঙনা চৎপা তঙাই ফদে।
প্রধান মন্ত্রীনা লাইচৎ অসি লাকশিনবদা রাজ্যশিংগা লোইননা নক্না খুৎশম্নদুনা চৎনবা পাউতাক পীখ্রে। মহাক্না কোবিদ নাবা মীওইশিংগীদমক হোস্পিতাল বেদশিং ফংহনবা হেনগৎহন্নবা খোঙথাং পুম্নমক লৌখৎপা তাই হায়না ফোঙদোকখ্রে। তেম্পররী হোস্পিতালশিং অমসুং আইসোলেসন সেন্তরশিংগী খুত্থাংদা অহেনবা বেদশিংগী সপ্লাই তৌনবসু পাউতাক পীখ্রে।
পি.এম.না তোঙান তোঙানবা হীদাক-লাংথকশিংগী দিমান্দ হেনগৎলক্লিবা অসি থুংহন্নবা ভারতকী ফার্মাকোতিকেল ইন্দস্ত্রীগী তৌবা ঙম্বা পুম্নমক পুথোক্তুনা শিজিন্নবা মথৌ তাই হায়বগী মতাংদা ৱা ঙাংখি। মহাক্না রেমদেসিভির অমসুং অতোপ্পা হীদাক-লাংথকশিংগী সপ্লাইগী লৈরিবা ফীভম য়েংশিনখি। প্রধান মন্ত্রীদা রেমদেসিভির ফংবা-ফংদবগী মতাংদা থেংনরিবা সমস্যা অসি কোহন্নবা লৌখৎপা খোঙথাংশিংগী মতাংদা পাউদমখি। সরকারনা হোৎনরিবশিং অসিগী খুত্থাংদা মে থাদা থা অমদা ভাইএল লাখ ৭৪.১০ রোম পীবা ঙম্নবা রেমদেসিভির মেন্যুফেকচর তৌবগী কেপাসিতী অমসুং প্রদক্সন চাউথোক্নবা হোৎনরি অমরোমদা জনুৱারী-ফেব্রুৱারীদা নোর্মেল প্রদক্সন আউৎপুৎ অসি শুপ্নগী থা অমগী ভাইএল লআখ ২৭-২৯ ওইখি। এপ্রিল ১১দা ভাইএল ৬৭,৯০০ ওইরম্বদগী এপ্রিল ১৫, ২০২১দা ভাইএল ২,০৬,০০০ হেন্না পুথোক্তুনা সপ্লাইশিং অসিসু হেনগৎখি, মসিনা মরু ওইনা কেসলোদ ৱাংবা অমসুং দিমান্দ ৱাংবা রাজ্যশিংদা মীৎয়েং থমখি। প্রদক্সন কেপাসিতী হেনগৎপা অসিগী মতাংদা মহাক্না খঙজিনখি অমসুং রাজ্যগী রিএল-তাইম সপ্লাই চেন মেনেজমেন্তগা মরী লৈনবা সমস্যাশিং অসি রাজ্যশিংগী খুৎশম্নদুনা অথুবদা লোইশিন্নবা পাউতাক পীখি। প্রধান মন্ত্রী রেমদেসিভির অমসুং অতোপ্পা হীদাক-লাংথকশিং শিজিন্নবা অসি মেদিকেল গাইদলাইনশিংনা অয়াবা পীরবা মতুংদা শিজিন্নগদবনি হায়না পাউতাক পীখি অমসুং মখোয়বু লান্না শিজিন্নবা অমদি ব্লেক মার্কেতিং তৌবা অকনবা মওংদা লাকশিন্নবা খঙহনখি।
মেদিকেল ওক্সিজেন সপ্লাই তৌবগী সমস্যাশিংগী মতাংদা প্রধান মন্ত্রীনা এপ্রুব তৌরবা মেদিকেল ওক্সিজেন প্লান্তশিং ইন্সতোল তৌবা হেনগৎহন্নবা পাউতাক পীখ্রে। পি.এম. কিয়র্সতগী রাজ্য/য়ু.তি. ৩২দা পি.এস.এ. ওক্সিজেন প্লান্ত ১৬২ ইন্সতোল তৌরি। ওফিসরশিংনা সিলিন্দর লাখ ১ লৈশিল্লে অমসুং অথুবদা রাজ্যশিংদা সপ্লাই তৌরগনি হায়না খঙহল্লকখি। ওফিসরশিংনা পি.এম.দা খ্বাইদগী নুংনাংবা পোক্নিংঙাই ওইরবা রাজ্য ১২দা মেদিকেল ওক্সিজেনগী হৌজিক অমসুং মতুং তারকপদা মথৌ তারকপা খুদিংমক ফংহন্নবা লেপ্তনা সপ্লাই তৌরি হায়না ফোঙদোকখি। এপ্রিল ৩০ ফাওবগী ওইনা খ্বাইদগী নুংনাংবা পোক্নিংঙাই ওইরবা রাজ্য ১২গী সপ্লাই মেপ্পিং প্লান অমসু পাইখৎখ্রে। প্রধান মন্ত্রীনা হীদাক-লাংথকশিং পুথোকপদা মথৌ তারিবা ওক্সিজেনগী সপ্লাই অমসুং লাইচৎ অসি লাকশিন্নবা মথৌ তারিবা খুৎশু-খুৎলাইশিং ফংহন্নবা খঙহনখি।
প্রধান মন্ত্রীনা ভেন্তিলেতরশিং লৈরিবা ফীভমশিং অমসুং মসিগী সপ্লাইগী মতাংদা য়েংশিনখি। প্রধান মন্ত্রীনা রিএল তাইম মোনিতরিং সিস্তেম অমা শেমখ্রে হায়না খঙহনখি অমসুং সিস্তেম অসি প্রোএক্তিব ওইনা শিজিন্নবা মরী লৈনবা রাজ্য সরকারশিং সেন্সিতাইজ তৌনবসু খঙহনখি।
বেক্সিনেসনগী সমস্যাশিংগী মতাংদা প্রধান মন্ত্রীনা ওফিসিএল পুম্নমক্তা পব্লিক লোইননা প্রাইবেৎ সেক্তরদা লৈরিবা লৈবাক্কী অপুনবা কেপাসিতী শিজিন্নবা থবকশিং পাইখৎতুনা বেক্সিন পুথোকপা হেনগৎহন্নবা পাউতাক পীখি।
মহাক্কা লোইননা কেবিনেৎ সেক্রেতরী, পি.এম.গী প্রিন্সিপল সেক্রেতরী, কেন্দ্রগী হোম সেক্রেতরী, কেন্দ্রগী হেল্থ সেক্রেতরী, ফার্মা সেক্রেতরী য়াওখি। নিতি আয়োগকী দা. ভি.কে. পোলসু শরুক য়াখি।
****
(Release ID: 1712564)
Visitor Counter : 110
Read this release in:
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
করম্না য়ৌগনি
অনকপা এয়ারপোর্ট:
ইম্ফাল ইন্টর্নেসনেল এয়ারপোর্ট, তুলিহল, ইম্ফাল অসিনা অনকপা এয়ারপোর্টনি, মসি কিমি ১০৫ গুম্বা লাপকনি। মফম অদুদগী লনাইগী কার নৎত্রগা ময়ামগী বসনা ঊখ্রূল য়ৌনবা লাকপা য়াগনি, লমশাং অসি লাকপদা পুং ৩-৪ চঙবা য়াই।
অনকপা রেলগী স্টেসন:
ঊখ্রূলগী অনকপা রেলগী স্টেসন অসি চাউরাক্না কিমি ৩১৪ চৎলগা লৈবা ডীমাপুর ( নগালেন্ড ) না ওইগনি। স্টেসন অসি নগালেন্ড অমসুং মনিপুর অনিমক য়ৌনবগী মরু ওইবা রেলগী মফমনি। মফম অদুবু য়ৌরগদি লনাই তেক্সি ৱাইরগা ঊখ্রূল য়ৌনবা লাকপা য়াগনি। ডীমাপুরদগী ঊখ্রূল ফাওবগী খোঙচৎ অসি পুং ৯-১০ দি চঙই।


text:
প্রধান মন্ত্রী, শ্রী নরেন্দ্র মোদীনা মীয়ামদা বিশ্বকর্মা জয়েন্তিনা লাকপদা য়াইফ-পাউজেল পীখ্রে। মহাক্না স্কিলশিং অমসুং থৌদাং মশক খঙবনা জাতি অসিবু অমৃত কাল অসিদা অনৌবা পনখৈ তম্না পুরগনি হায়না ফোঙদোকখ্রে।
ত্বিত অমদা প্রধান মন্ত্রীনা হায়খি;
“ইরৈবাকচাশিংদা ভগৱান বিশ্বকর্মা জয়েন্তিনা লাকপদা য়াইফ-পাউজেল পীজরি। থৌরম অসিদা ইনোবেসন অমসুং ক্রিএতিবিতীগা লোয়ননা খুৎশা হৈবগী থবক মখল পুম্নমক্কা মরী লৈনবা শিন্মীশিংদা থমোয় শেংনা য়াইফ-পাউজেল পীজরি। নখোয়গী স্কিলশিং অমসুং থৌদাং মশক খঙবনা জাতি অসিবু অমৃত কাল অসিদা অনৌবা পনখৈ তম্না পুরগনি।”
देशवासियों को भगवान विश्वकर्मा जयंती की अनंत शुभकामनाएं। इस अवसर पर नवनिर्माण और नवसृजन के साथ ही सभी प्रकार के रचनात्मक कार्यों से जुड़े कर्मयोगियों का मेरा हार्दिक अभिनंदन। आपका कौशल और कर्तव्यभाव अमृतकाल में देश को नई ऊंचाइयों पर ले जाने वाला है। pic.twitter.com/fW6pLUwNdj— Narendra Modi (@narendramodi) September 17, 2022


text:
এজুকেসন মিনিস্ত্রনা শিনবা ক্লাস ১২কী মহৈরোয়শিং অমসুং মখোয়গী মমা-মপাশিংগী ওইনা পুনবা ভর্চুএল সেসন অমদা খঙহৌদনা প্রধান মন্ত্রী শ্রী নরেন্দ্র মোদীনা শরুক য়াখ্রে। সেসন অসি এজুকেসন মিনিস্ত্রীনা সি.বি.এস.ই. ক্লাস ১২কী বোর্দ একজাম পাংথোকখিদবগী মিয়েংদা শিনবনি। প্রধান মন্ত্রীনা “ঐহাক্না অদোমগী ওনলাইন মীফম অসিদা অকায়বা পীরোইদরা হায়না আসা তৌই” হায়না মহৈরোয়শিংদা অঙকপা পোকহন্দুনা হৌদোকখি হায়রিবা অসিদা মখোয়গী প্রধান মন্ত্রীনা মখোয়গী মরক্তা লৈবা উবা মতমদা মোমোন মিনোক নোকখি। শ্রী মোদীনা মিকুপ অসিগী ইথিলগা লোয়ননা চৎতুনা একজামগী শাফু অসিদা পুক্নিং চিংশিনখি অমসুং পোৎলুম লৈত্রবা মহৈরোয়শিংগা মতম খর লোয়নখি। মহাক্না মহৈরোয়শিংবু মহাক্কী মশামক্কী থেংনরকখিবা ৱারিশিং লিদুনা নুঙাইহনখি। পাঞ্চকুলাদগী মহৈরোয় অমনা নুমিৎ কয়ানি অমা হৌজিক ওইরিবা একজামগী অৱাবগী ৱারি শারকপদা প্রধান মন্ত্রীনা মহাক্কী লৈফমগী সেক্তরগী মরমদা হংখি অমসুং মহাকসু মফম অদুদা মতম শাংনা লৈরমখি হায়না খঙহনখি।
অঙাংশিনা প্রধান মন্ত্রীগা লোয়ননা কোইদনা মখোয়গী ৱাখল অমসুং মিয়েং থমখি। হিমাচল প্রদেশতা লৈবা সোলান্দগী মহৈরোয় অমনা লায়চৎ মনুং অসিদা একজাম পাংথোকহনখিদবগীদমক প্রধান মন্ত্রীবু থাগৎপা ফোংদোকখি অমসুং ফিরেপ অসি অফবা খোঙথাং অমনি হায়না থাগৎখি। মহৈরোয় অমনা য়াম্না নুঙাইতনা ফোংদোরকখি মদুদি মীওই খরদি কোবিদকী চৎন-কাংলোন হায়বদি মায়খুম উপ্পা, থাপ্না লৈনবা, অসিনচিংবা অসি ইন্দে। মহাক্না অমুকসু মহাক্কী লোকেলিতীদা পাউজেল পীবগী মরমদা হায়খি। লায়চৎ অসিনা মরম ওইদুনা থৱায় ৱানা লৈরম্বা মহৈরোয় খরদি অৱাবা কোক্লে হায়বা অসি শেংনা উবা ফংলে অমসুং মখোয় অয়াম্বনা প্রধান মন্ত্রীনা লৌরিবা একজাম পাংথোক্তবগী ফিরেপ অসিদা থাগৎপা ফোংদোকখি। মমা-মপা ওইবশিংনা ফিরেপ য়ানিংনা লৌখি। মপুং ফাবা অমসুং অরোন অথুপ লৈতবা খন্ন-নৈনবা অমা ওইনা প্রধান মন্ত্রীনা থৌশিল অমত্তা লৈতনা মমা-মপাশিংবু উন্নবা অসিদা শরুক য়াননবা কৌরি।
একজাম পাংথোকখিদবা মতুং তুমিন্না লৈনখিবা অসিদা প্রধান মন্ত্রীনা হংবা ৱাহং অমদা মহৈরোয় অমনা পাউখুম পীরকখি “সর, অদোম্না একজাম অসি ফেস্তিবেল অমগুম পাংথোক্কদবনি হায়বিখিবা অদুনি। মরম অদুনা একজামগীদমক ঐহাক্কী ৱাখলদা অকিবা অমত্তা লৈজদে”। গুৱাহাতিদগী মহৈরোয় অমা মহাক্না ক্লাস ১০দগী পাদুনা লাক্লিবা ‘একজাম ৱারিয়র’ হায়বা লাইরিক অসিগী হোৎনমন মনা প্রধান মন্ত্রীদা পীখি। মহৈরোয়শিংনা য়োগা অসিবু অৱাবা তারবা মতম কয়া অমদা মতেং ওই হায়না পনখি।
উন্নখিবা অসি য়াম্না নিংথিনা পাংথোকখিবা অমা ওই মদুদি প্রধান মন্ত্রীনা মসি শিন্নবা থৌরাং তৌরি। মহাক্না মহৈরোয় খুদিংদা মখোয়গী খঙনবা নম্বর অমা চে মচেৎ ইদুনা মহাক্না কৌরকপা অমদি উন্নবা য়ান্নবা হায়খি। থৱায় য়াওবা মহৈরোয়শিংনা সিস্তেম অসিবু হরাওনা ইনখি। প্রধান মন্ত্রীনা একজাম পাংথোকখিদবা অসিগী ফিরেপ অসি খন্নবা হেন্না চাওথোকপা হিরম অমগীদমক পাফতাক পীখি। মহৈরোয় অমসুং মমা-মপাশিংনা জগোই, য়ুত্যুব ম্যুজিক চেনেল, এক্সর্সাইজ অমসুং পোলিতিক্স অসি পীখি। প্রধান মন্ত্রীনা মখোয়দা ইন্দিয়াগী ৭৫শুবা ইন্দিপেন্দেন্সকা মরী লৈননা অখন্না মখোয়গী মফমশিংদা রিসর্স তৌনবা অমসুং এসে ইনবা হায়খি।
মীফম অসিদা, প্রধান মন্ত্রীনা মহৈরোয়শিনা কোবিদ-১৯গী অনিশুবা ৱেব অসিগী মনুংদা মখোয়গী পব্লিক্তা শরুক য়াবা অমসুং তীমৱার্কী থোঙদা, মখোয়গা তীমগী স্পিরিত অসিদা থাগৎপা ফোংদোকখি। প্রধান মন্ত্রীনা মহৈরোশিংদা আই.এল.পি., চেম্পিয়ন লিগ য়েংগদরা নত্ত্রগা ওলেম্পিক্স নত্ত্রগা ইন্তর্নেস্নেল য়োগা নুমিৎ ঙাইগদরা হংবদা মহৈরোয় অমনা পাউখুম পীরকখি মদুদি মহাক্না কোলেজগী মিং চন্নবা এন্ত্রান্স একজামগীদমক শেম-শান্নবা মতম মরাং কায়না ফংলে হায়না খুমখি। মহাক্না মহৈরোয়শিংদা একজাম পাংথোকখিদ্রবা মতুংদা মখোয়গী মতম নিংথিনা শিজিন্নবা হায়খি।


text:
নুঙাইবা মফমশিং
শ্রী-শ্রী গোবিন্দজী মন্দির
শ্রী-শ্রী গোবিন্দজী মন্দির অসি য়াম্না ফজবা সনা মচুগী লংদুনা লৈরবা মন্দিরনি, মসি পেলেস কম্পাউন্দ দা লৈ। মন্দির অসি মহারাজা নারা সিংহ গী মতমদা ১৮৪৬ এ ডী দা শাখিবনি। মন্দির অসি ১৬.৯৫ মীতর শাংই অদুগা ১৮.৬৩ মীতর পাকই। মন্দির অসিগী দাড়ীগী অৱাংবা ১.৩৪ মীতর নী। শ্রী-শ্রী গোবিন্দজী মন্দির অসি ইচম চম্বা সনা মচুনা কুপ্পা চোঙাবোন অনি লৈবা, শুমাং লৈবা অমসুং লাই খোইরমফম শঙশিং মরাং কাইনা লৈবা ফজরবা মন্দির অমনি। হায়রিবা মন্দির অসিদা, রাধা গোবিন্দা অসি বলারাম অমসুং কৃষ্ণা না নাকল অমদা ঙাকতুনা লৈ অদুগা নাকল অমারোমদনা জগনাঠ, বালাভদ্রা অমসুং সুভদ্রা না ঙাকই। মন্দির অসি ভ্য়ৈশ্নাভিজম চৎপা লাইনিংবাশিংগী অশেংবা মফমনি।
.
অন্দ্রো
অন্দ্রো অসি ইম্ফালদগী ২১কিলোমিটর লাপনা লৈ। হাইরিবা খুং-গং মচা অসি ঙনলিঙৈদগী ষ্টেট অসিগী সেদুল কাষ্ট শিংগী লৈফম ওইরম্মী। মুতুৱা বহাদুর ম্য়ুজিয়ম অসি অন্দ্রো খুংগংগী কলচরেল কমপ্লেকস অমনি।মফম অসিদা ষ্টেট অসিগীতা নতনা নোর্ট ইষ্ট কী ওইনা অরিবা পোৎলমশিং থম্মী, খুদম ওইনা পল্লাবদা চফু, ফংনখিদ্রবা পৈশা, খুৎনা ইবা ময়েকশিং,অয়েকপা লাইশিং,পোলাং,কাংশি,সনা-লুপা,উদা হকতুনা থম্বা অসিনাচিংবাশিং অসিনি। মফম অসিদা ষ্টেট অসিদা লৈবা মখল মখা কয়াগী ট্রাইবশিং অমদি মৈহৌরোলদগী লৈরক্লবা কাংলুপশিং মীং ওইনা পল্লবদা পাওমৈ, কবুই, মৈতৈ, কুকী অমসুং তাংখুল নচিংবগী মান্নবা য়ুমশা-কৈশাশিং শেমদুনা থম্মী। মফম অসিদা লাইধীবীগী য়ুম অমসু লৈ অমদি লাইধীবীশিং অদুনা ষ্টেট অসিদা মশক খংবিখ্রবা ট্রাইব ৩৪ শিংগী মহুৎ সিনদুনা উৎতুনা থম্মী।
কাইনা
কাইনা অসি ফজবা চীং মচা অমনি মসি ইম্ফাল-য়াইরিপোক লম্বীদা ইম্ফালদগী নোংপোক্তা কিলোমিটর ২৯ লোম চৎলগা লৈ। থায়নগী অরিবা ৱারী লাইরিক্কী মতুং ইন্না মহারাজা ভৈগ্যাচন্দ্রা না পাল্লীঙৈ মতমদা (১৭৬৩ এ ডী – ৯৮ এ ডী) শ্রী শ্রী গোবিন্দজীগী মুর্ত্তী অসি নিংথৌ অসিগী মমংদা উরম্বা মুর্ত্তী অদুমক মতৌ তমদুনা থৈবোং পাম্বী ককথৎলগা মসিদা হক্লগা খিল্লম্বনি। জগা অসিগী পাকচাওবা অসি ২২ X ১৮.৪0 সক্বার মীতরনি। কাইনা অসি ভ্য়ৈশ্নভিজম লাইনিং লাইশোন্দা লুপচবা মীওইশিংগী অশেংবা মফমনি হায়না লৌনৈ অদুগা গোবিন্দজিগী মুর্ত্তী অসিসু মফম অশিদগী হৌরকপনি হাইনা থাজানৈ, মতুং তারকপদা ভ্য়ৈশ্নভিজম অসি মরুওইবা লাইনিং অমা ওইরখী অমসুং পুৱারীগী ওইবা মফম অমসু ওইরকখি।
সেক্তা অরচিওলোজিকেল লিভিং ম্য়ুজিয়ম
সেক্তা মাওন্দ, ময়াম্না সেক্তা কৈ হাইরগা খংনবা মফম অসি চেকশিন্না থম্বা অর্চিওলোজিকেল মফম অমনি। মসি সেক্তাদা লৈ অমসুং ইম্ফালদগী ইরীল তুরেল মপান্দা কিলোমিটর ১৬ চৎলগা লৈ অদুগা ইম্ফাল-উখ্রূল লম্বীগী লমলাই দগী অৱাং লোমদা কিলোমিটর ৪ চৎলগা লৈ। মফম অসিদগী মীগী লৈনুংদা ফুম্বা মোংফম (সেকেন্দারি বিউরেল) লৈ হায়বা খংবা ঙমখি। মফম অসি অর্চিওলোজিকেল সর্ভে ওব ইন্দিয়া অমদি ষ্টেট অরচিওলোজিকেল না পুন্না লৈনুংদগী তৌথোক্লগা পুথোকপনি। মফম অসিদা মোংফম ৬ ফংবা ঙমখি। অদুবু মখোয়শিংদুগী মনুংদা অমাখকতংদি ষ্টেট অর্চিওলোজি না লৈনুংদগী কোথোক্তুনা চেকসিন্না থমখি। ঙাক শেন্দুনা থমলিবা মফম অসি ০.৩৫ একরনি। সেক্তা দা মোংফমশিং ফংখিবা অদুনা সেক্তাগী মী পোৎলোইবগী চৎনবী, পুন্সি মহিং অমসুং শেল থুমগী ফিবমগী মরমদা খরামখৈদি খংবা ঙমখি।
ডী শীটী কোনভেন্সন সেন্টর
সেন্টর অসি ইম্ফাল সিটিগী ময়াইদা লৈবা পেলেশ কম্পাউন্দ মনুংদা লৈ। মফম অসি ,ষ্টেট অসিগী মরুওইবা থবক থৌরমশিং তানফম হাইবদী কোনভেনসন ,কোনফরেন্স না চিংবা পাংথোকফমনি। কোনভেনসন সেন্টর অসি মীওই ১০০০ অমুক্তাদা চনবা মফমনি। মরুওইবা হোল অদুনা মীওই ৬৮৭ ফম্বা চল্লী অদুগা ষ্টেট অসিগী মরুওইবা থবক থৌরমশিংসু পাংথোকফম ওইরি।


text:
প্রধান মন্ত্রী, শ্রী নরেন্দ্র মোদীনা হৌখিবা চহি ৮দা নুপীশিংগী মপাঙ্গল হাপ্নবা হোৎনবদা সরকারনা থবক অমত্তা চিত্থহনখিদে হায়না ফোংদোকখি। নুপীনা লুচিংবা চাউখৎ-থৌরাংনা মরম ওইরগা, ঐখোয়গী ইমা, ইচে, ইচল অমসুং ইচানুপী করোর কয়া অমগী পুন্সি য়াম্না নুংঙাইরে অমসুং মখোয়না লৈবাক চাউখৎপদা মশক থোকপা থৌদাং য়ারি হায়না শ্রী মোদীনা হায়খি।
প্রধান মন্ত্রীনা অসুম্না ত্বীত তৌখিঃ
“হৌখিবা চহি ৮দা নুপীশিংগী মপাঙ্গল হাপ্নবা হোৎনবদা সরকারনা থবক অমত্তা চিত্থহনখিদে। নুপীনা লুচিংদুনা চাউখৎপা পুরকপা হায়বসিদা ঐখোয়না হৌবদগী অহানবা মিৎয়েং চঙদুনা লাক্লি। মসিনা মরম ওইরগা, মরম ওইরগা, ঐখোয়গী ইমা, ইচে, ইচল অমসুং ইচানুপী করোর কয়া অমগী পুন্সি য়াম্না নুংঙাইরে অমসুং মখোয়না লৈবাক চাউখৎপদা মশক থোকপা থৌদাং য়ারি”।
बीते 8 वर्षों में नारी शक्ति के सशक्तिकरण में सरकार ने कोई कोर-कसर नहीं छोड़ी है। महिलाओं के नेतृत्व में विकास को शुरू से ही प्राथमिकता दी गई है। इसी का परिणाम है कि हमारी करोड़ों माताओं, बहनों और बेटियों का जीवन आसान हुआ है और वे देश के उत्थान में बढ़-चढ़कर योगदान दे रही हैं। pic.twitter.com/zFc1wEAH3v— Narendra Modi (@narendramodi) June 1, 2022


text:
প্রধানমন্ত্রীগী লোইশঙ
পি.এম.না নবেম্বর ১২দা আর.বি.আই.গী অনৌবা কস্তমর সেন্ত্রিক ওইবা খোঙথাং অনি হৌদোক্কদৌরি
Posted On:
11 NOV 2021 10:18AM by PIB Imphal
প্রধান মন্ত্রী, শ্রী নরেন্দ্র মোদীনা ২০২১গী নবেম্বর ১২গী অয়ুক পুং ১১ তাবা মতমদা রিজার্ব বেঙ্ক ওফ ইন্দিয়াগী অনৌবা কস্তমর সেন্ত্রিক ওইবা খোঙথাং অনি ভিদিও কনফরেন্সকী খুৎথাংদা হৌদোক্কদৌরি। হায়রিবা খোঙথাংশিং অসি আর.বি.আই.গী রিতেল দাইরেক্ত স্কীম অমসুং রিজার্ব বেঙ্ক – ইন্তিগ্রেতেৎ ওম্বুদস্মন স্কীমশিংনি।
আর.বি.আই.গী রিতেল দাইরেক্ত স্কীম অসিনা রিতেল ইনভেস্তরশিংগীদমক সরকারগী সেক্যুরিতী মার্কেত্তা চংশিনবা হেন্নবা পান্দমনি। মসিনা ভারত সরকার অমসুং রাজ্য সরকারনা পীবা সেক্যুরিতীদা হকথেংননা ইনভেস্ত তৌবা অনৌবা এভেন্যু অমনি। ইনভেস্তরশিংনা মখোয়গী সরকারগী সেক্যুরিতী একাউন্তশিং অসি আর.বি.আই.দা ওনলাইন্দা খুৎথাংদা য়াম্না লায়না লেম্না হাংবা য়াই।
রিজার্ব বেঙ্ক – ইন্তিগ্রেতেৎ ওম্বুদস্মন স্কীমশিং অসিনা পান্দম থম্লিবা অসি আর.বি.আই.না রিগুলেৎ তৌবা এন্তিতীসশিংগী মায়োক্তা কস্তমরশিংনা ৱাকৎ থাংগৎলকপগী মায়োক্তা অরানবশিং ফাগৎপা হেন্না ফগৎহল্লগনি। স্কীম অসিগী মরুওইবা থীমদি কস্তমরশিংদা মখোয়গী ৱাকৎ থাংগৎনবা ৱান ই-মেইল, ৱান পোর্তেলগা লোয়ননা ‘ৱান নেসন – ৱান ওম্বুদস্মন’দা য়ুমফম ওই। হায়রিবা অসিদা কস্তমরশিংনা ৱাকৎ থাংগৎনবা, চে-চাং পীশিন্নবা, ফিভমশিং য়েংনবা অমসুং ফিদবেক পীনবা অমত্তা ওইবা মফম অমা লৈগনি। লোল কয়াগী ওইবা তোল-ফ্রী নম্বর অমা অরানবশিং ফাগৎনবা অমসুং ৱাকৎশিং মতেং লৌনবগা মরী লৈননা পীরি।
কেন্দ্রগী ফাইনান্স মন্ত্রী অমসুং আর.বি.আই.গী গবর্নরসু থৌরম অসিদা শরুক য়াগনি।
*****
(Release ID: 1771012)
Visitor Counter : 140
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text: চৎলিবা চহিসিদা মালেমগী করম্বা মফমদা করি খুদোং থিনিঙাই ওইবা থৌদোক থোক্লকপা য়াবগে হায়বগী মতাংদা আমেরিকাগী অরোনবা থীজিনবা কাংবু অমনা য়াম্না কুপ্না থিজিন্দুনা মদুগী রিপোর্ত অমা শেমখ্রে। রিপোর্ত অদুগী মনুং চন্না ভারতকী ওইবা য়াম্না পুক্নিং লাঙতক্নিঙাই ওইবা পাউ অমা য়াওরে। আমেরিকাগী থীজিল্লোই শিংগী রিপোর্ত অদুদা ভারততা হন্দক পাঙথোক্কদৌরিবা লোকসভাগী মীখল অসিগী মাঙওইননা লৈবাক শিনবা থুংনা কাঙলূপ মশেলগী ওইবা ইরাং অমা থোক্লকপা য়াবগী ৱাফম লৈ হায়বসিনি। মীখলগা মরী লৈননা নম্ফু হাফুদা তৌবা থবক থৌরম কয়াদগী কিনিঙাই ওইবা ফিভম ওইরকপা য়াই হায়রি। আমেরিকাগী ডিরেক্টর অফ নেসনেল ইন্টেলিজেন্স, দ্যান কোটস না রিপোর্ট অসি ইউএসএ গী আইনগী মরী লৈনবা সেনেট সিলেক্ট কমিটিদা পিশিনখ্রে।


text:
১. ভুতানগী প্রধান মন্ত্রী দা. লোতে শেরিংগী বার্তন্দা ভারতকী প্রধান মন্ত্রী শ্রী নরেন্দ্র মোদীনা ২০১৯গী ওগস্ত ১৭তগী ১৮ ফাওবা ভুতান্দা রাজ্যগী খোংচৎ অমা চৎখি। মসি প্রধান মন্ত্রী শ্রী মোদীনা ২০১৯দা অনিরকশুবা তর্মগীদমক ওফিস পায়রবা মতুং লৈবাক অনিগী মরক্তা অহানবা খোংচৎ ওইখি।
২. পারো এয়রপোর্ত্তা থুংবগা প্রধান মন্ত্রী শ্রী মোদীবু প্রধান মন্ত্রী দা. শেরিং, মন্ত্রীমন্দলগী মীহুৎশিং অমসুং সরকারগী মকোক থোংবা ওফিসিয়েলশিংনা গার্দ ওফ ওনর অমগা লোয়ননা তরাম্না ওকখি।
৩. প্রধান মন্ত্রী শ্রী মোদীনা ভুতানগী নিংথৌ হিজ মেজেস্তী জিগমে খেসর নামগ্যেল ৱাংচুক্কা লোয়ননা উনখি। মখোয়গী মেজেস্তী নিংথৌ অমসুং মহারানীনা খোংচৎ অদু ইকায় খুম্নরদুনা নুংথিলগী চাক্লেন শিন-লাংখি। প্রধান মন্ত্রী মোদীনা মখোয়গী মেজেস্তী নিংথৌ অমসুং মহারানীবু মখোয়গী খুদোংচাবা য়েংলগা অথুবা মতমগী মনুংদা ভারত্তা লাকপীনবা বার্তন তৌখি।
৪. প্রধান মন্ত্রী শ্রী মোদীনা অমসুং প্রধান মন্ত্রী দা. শেরিংনা তোখায়না উনখি লোয়ননা মীহুৎ কাংবুগী থাক্তা ৱারী শানখি। প্রধান মন্ত্রী দা. শেরিংনা প্রধান মন্ত্রী শ্রী মোদীবু ইকায় খুম্নরদুনা রাজ্যগী চাকলেন অমসুং শিন-লাংখি।
৫. নেস্নেল এসেমব্লী ওফ ভুতানগী ওপোজিসন লুচিংবা, দা. পেমা গ্যানশোনা প্রধান মন্ত্রী শ্রী মোদীগা উন্নদুনা ৱারী শানখি।
৬. প্রধান মন্ত্রী শ্রী মোদীনা প্রধান মন্ত্রী দা. শেরিংবু ২০১৯গী মে ৩০দা পাংথোকখিবা মহাক্কী ৱাশক লৌবগী থৌরমদা শরুক য়াবীবগীদমক থাগৎপা ফোংদোকখি অমসুং থৌরম অদুদা মখোয়না খন্ন-নৈনখিবা অদু নৌহৌনা নীংশিংখি। লুচিংবা অনিমক্না ভুতান অমসুং ভারতকী মরক্তা চাং নাইনা অৱাংবা থাক্তা পাউ ফাওনবা অসি অখন্নবা মরীগা মরুওইবা খুদম অমনি হায়না য়ানখি।
৭. ৱারী শানখিবা অদুগী মনু্দা প্রধান মন্ত্রী অনিমক্না লৈবাক অনিগী লৈনরিবা মরীশিংগা লোয়ননা রিজনেল অমসুং ইন্তর্নেস্নেল দিবেলপমেন্তশিং অদু নৌহৌনা য়েংশিনখি। লুচিংবা অনিমক্না লৈবাক অনিগী লৈনরিবা মরীদা অপেনবা ফোংদোকখি।
৮. নাকল অনিমক্না মখোয়গী সেয়র সেক্যুরিতী ইন্তরেস্তশিং অমুক হন্না য়েংশিনখি অমদি অমনা অমগী সেক্যুরিতী অমসুং নেস্নেল ইন্তরেস্তশিংদা শোকহল্লিবা হিরমশিংদা চেৎনা তেংবাং পীননবা মখোয়গী ৱারেপশিং অদু অমুক হন্না ফোংদোকখি।
৯. প্রধান মন্ত্রী শ্রী মোদীনা ভুতানগী সরকার অমসুং মীয়ামগী অনীংবা অমসুং অপাম্বগী মতুং ইন্না ভুতানগী ইকোনোমিক অমসুং ইনফ্রাস্ত্রকচরগী ওইবা দিবেলপমেন্ত হেঙ্গৎহন্নবা ভারত সরকারগী ৱারেপ অদু অমুক হন্না ফোংদোকখি। ভুতান্না মিদল ইনকম কন্ত্রী অমগী মনুং চল্লকপদা প্রধান মন্ত্রী শ্রী মোদীনা ভুতানগী সরকার অমসুং মীয়াম্বু নুংঙাইবা ফোংদোকখি।
১০. ২০১৮গী নবেম্বরদা ওফিস পায়রবা মতুং ২০১৮গী দিসেম্বরদা মহাক্কী অহানবা মপান লমগী খোংচৎ ওইনা ভারত্তা চৎখিবা অদু প্রধান মন্ত্রী দা. শেরিংনা নৌহৌনা নীংশিংখি। ভুতানগী ১২শুবা চহী মঙাগী থৌরাংদা হৌজিক হৌজিকমক তেংবাং পীনবীরিবা অমদি হৌখিবা চহী তরাগী খুজিংশিংদা ভুতানগী চাউখৎ থৌরাংদা ভারতনা লৌখিবা থৌদাশিং অদুগীদমক মহাক্না ভারত সরকারবু থাগৎপা ফোংদোকখি।
১১. লৈবাক অনিমক্না নাকল অনিমক্কী কান্ননবা লৈবাক অনিগী ওইবা তেংবাং পীনবগী খ্বাইদগী মরুওইবা লমশিংগী মনুংদা হাইদ্রো পাৱর দিবেলপমেন্তকী মরুওইবা অসি অমনি হায়না অকনবা ৱাফম থমখি। প্রধান মন্ত্রী অনিনা হন্দক্তা মপুং ফানা শাবা লোইখিবা মেগা ৱাৎ ৭২০গী মাংদেসু হাইদ্রোইলেক্ত্রিক প্লান্ত শঙ্গাখি। প্রোজেক্ত অসি মতম চানা পায়খৎপা লোইখিবদা মখোয়না অপেনবা ফোংদোকখি অমদি প্রোজেক্ত ওথোরিতী অমসুং মেনেজমেন্তপু মখোয়গী কত্থোকখিবা অদুগীদমক থাগৎপা ফোংদোকখি। প্রোজেক্ত অসি মথৌ তৌবগা লোয়ননা ভুতান্দা পুন্না শেমগৎলিবা মৈ পুথোকপগী চাং অসি মেগা ৱাৎ ২০০০ হেল্লগনি হায়বা নাকল অনিমক্না খঙমিন্নখি। মসি ফংবা ঙমখিবদা লুচিংবা অনিমক্না মখোয়গী ওইবা অপেনবা ফোংদোক্নখি অমদি পুনাৎসাংচু-১, পুনাৎসাংচু-২ অমসুং খোলোংচুগুম্বা হৌজিক পায়খৎলিবা অতোপ্পা প্রোজেক্তশিং মপুং ফানা পায়খৎনবা মখা তানা পুন্না থবক তৌমিন্ননবা ৱারেপ লৌখি। নাকল অনিমক্না সনকোশ রিজার্বর হাইদ্রোইলেক্ত্রিক প্রোজেক্ততা হৌজিক চত্থরিবা খন্ন-নৈনবগী খবক অদুসু য়েংশিনখি। প্রধান মন্ত্রী অনিমক্না পুল্লগা হাইদ্রো পাৱর সেক্তরদা নাকল অনিমক্না কান্নমিন্নরিবা ইন্দো-ভুতান কোওপরেসনগী চহী তরাগী খুজিং মঙাবু নীংশিংনীংঙাই ওইবা ভুতানগী স্তাম্প রিলিজ তৌখি।
১২. প্রধান মন্ত্রী অনিমক্না ভুতান্দা ভারতনা ইসু তৌবা রুপে কার্দশিং শিজিন্নবগী খুদোংচাবা অদু হৌদোকখি, মদুনা ভুতান্দা লাকপা ভারতকী লমকোয়বশিংবু পৈশা পুদুনা চৎপগী দরকার ওইবা অদু হন্থহন্দুনা চাউনা কান্নহল্লগনি অমদি ভুতানগী ইকোনোমী হেঙ্গৎহল্লগনি। লৈবাক অনিমক্তা রুপে কার্দশিং মপুংফানা মথৌ তৌহন্নবা অমদি ভারত্তা লাকপা ভুতানগী লমকোয়বশিংদা কান্নবা ফংহন্নবা ভুতানগী বেঙ্কশিংনা রুপে কার্দশিং ইশু তৌবগী ওইবা মথংগী ফেজকী প্রোজেক্ততা থবক তৌনবা নাকল অনিমক্না ৱারেপ লৌনখি। রুপে হৌদোকপগা লোয়ননা, লৈবাক অনিগী মরক্তা কেসলেস পেমেন্তশিং প্রমোৎ তৌনবা ভুতান্দা ভারতকী ভারত ইন্তর্ফেস ফোর মনী (ভিম) শিজিন্ননবা স্তদী অমা তৌবদসু য়ানখি।
১৩. প্রধান মন্ত্রী অনিনা থিম্পুদা সাউথ এসিয়ন সেতলাইতকী গ্রাউন্দ অর্থ স্তেসন হৌদোকখি, মদু ইন্দিয়ন স্পেস রিসর্স ওর্গনাইজেসন (ইসরো)গী তেংবাংগা লোয়ননা শেমগৎখিবনি। প্রধান মন্ত্রী দা. শেরিংনা খা এসিয়া লমদমদা লৈরিবা লৈবাকশিংদা খুদোল অমা ওইনা ২০১৭তা সাউথ এসিয়া সেতলাইত (এস.এ.এস.) থাগৎপদা প্রধান মন্ত্রী শ্রী মোদীগী মিৎয়েং অদুবু থাগৎপা ফোংদোকখি। মদুনা ভুতান ব্রোদকাস্তিং সর্বিসকী ফিভম ফগৎহল্লে অমদি কিংদম অসিগী মনুংদা দিজাস্তর মেনেজমেন্ত কেপাসিতীশিংসু হেঙ্গৎহল্লে।
১৪. এস.এ.এস.না ভুতানগী সমাজগী শেল থুমগী চাউখৎ থৌরাংদা পীগদৌরিবা পোজিতিব ওইবা ইম্পেক্ত অদু খঙলদুনা প্রধান মন্ত্রী শ্রী মোদীনা ভুতানগী মীয়ামদা খুদোল অমা ওইনা ভুতানগী দরকার ওইরিবা অদুগী মতুং ইন্না এদিস্নেল ত্রান্সপোন্দর অমদা বেন্দৱাইদ হেঙ্গৎহন্নবা ওফর তৌখি। প্রধান মন্ত্রী দা. শেরিংনা ওফর অদু তরাম্না ওকখি।
১৫. লুচিংবা অনিমক্না ভুতানগীদমক অপীকপা সেতলাইত অমা পুন্না দিবেলপ তৌনবা কোলাবোরেৎ তৌবদসু য়ানখি। প্রোজেক্ত অসি থবক ওইনা পাংথোক্নবা অমদি ভুতানগীদমক নেচরেল রিসোর্সশিং অমসুং দিজাস্তর মেনেজমেন্ত, রিমোৎ সেন্সিং অমসুং জিও-স্পাতিয়েল দাতা শিজিন্নবগীদমক জিওপোর্তেল সিস্তেম অমা দিবেলপ তৌবা য়াওনা অতোপ্পা মরী লৈনবা থৌবক থৌরমশিং পায়খৎনবা জোইন্ত ৱার্কিং গ্রুপ অমা শেমগৎনবা মখোয়না পাউতাক পীখি।
১৬. দিজিতেল অমসুং শাফোংলক্লিবা তেক্নোলোজীশিংগা লোয়ননা পুল্লগা স্পেস তেক্নোলোজীনা ওফর তৌরিবা অকিবগী মশক ওইরবা পোতেন্সিয়েলনা লৈবাক অমগী সোসিও-ইকোনোমিক দিবেলপমেন্ত হেঙ্গৎহল্লিবা অদু খঙলদুনা নাকল অনিমক্না লম অসিদা তেংবাং পীনবা হেঙ্গৎহনবগী দরকার ওইবা অদু নাকল অনিমক্না য়ানখি।
১৭. প্রধান মন্ত্রী অনিমক্না ভারতকী নেস্নেল নোলেজ নেৎৱার্ক অমসুং ভুতানগী রিসর্স অমসুং এজুকেসন নেৎৱার্ক্কী মরক্তা ইন্তর-কনেক্সনসু হৌদোকখি। মসিগী লিঙ্ক-অপ অসিনা ইনফোর্মেসন হাইৱে অমা শেমগৎতুনা নাকল অনিমক্কী য়ুনিবর্সিতীশিং অমসুং মহৈরোইশিংগী মরক্তা ইন্তরেক্সন হেঙ্গৎহনবদা পুক্নিং থৌগৎলগনি হায়না নাকল অনিমক্না য়ানবা পুরকখি।
১৮. খোংচৎ অসিগী মনুংদা মখাগী য়ানা ৱারোল/য়ানা চেরোলশিং একচেঞ্জ তৌনখি:
i) ভুতানগী রোয়েল সরকারগী দিপার্তমেন্ত ওফ ইনফোর্মেসন তেক্নোলোজী অমসুং তেলিকোম অমসুং ইন্দিয়ন স্পেস রিসর্স ওর্গনাইজেসনগী মরক্তা সাউথ এসিয়া সেতলাইত য়ুতিলাইজ তৌনবগীদমক সাতকোম নেৎৱার্ক লিংখৎপদা য়ানা ৱারোল
- ii) নেস্নেল নোলেজ নেৎৱার্ক (এন.কে.এন.) অমসুং দ্রুক রিসর্স অমসুং এজুকেসন নেৎৱার্ক (দ্রুক আর.ই.এন.)কী মরক্তা য়ানা চেরোল মান্নহনবগীদমক য়ানা ৱারোল।
iii) এয়রক্রাফ এক্সিদেন্ত অমসুং ইন্সিদেন্ত ইনভেস্তিগেসন্দা এয়রক্রাফ এক্সিদেন্ত ইনবেস্তিগেসন ব্যুরো, ভারত অমসুং এয়র এক্সিদেন্ত ইনভেস্তিগেসন য়ুনিৎ, ভুতানগী মরক্তা য়ানা ৱারোল।
iv-vii) রোয়েল য়ুনিবর্সিতী ওফ ভুতান অমসুং কানপুর, দিল্লী অমসুং মুম্বাইদা লৈরিবা আই.আই.তি.শিং অমদি এন.অই.তি. সিলচরগী মরক্তা একাদমিক একচেঞ্জশিং অমসুং এস.তি.ই.এম. কোওপরেসন হেঙ্গৎহনবদা য়ানা ৱারোল মরি (০৪)।
viii) নেস্নেল লো স্কুল ওফ ইন্দিয়া য়ুনিবর্সিতী, বেঙ্গলোর অমসুং জিগমে সিংয়ে ৱাংচুক স্কুল ওফ লো, থিমফুগী মরক্তা পার্তী অনিগী মরক্তা মরী হেঙ্গৎহনবা অমদি লেগেল এজুকেসন অমসুং রিসর্সকী লমশিংদা একাদমিক অমসুং কলচরেল ইন্তরচেঞ্জ দিবেলপ তৌনবা য়ানা ৱারোল।
- ix) ভুতান নেস্নেল লেগেল ইন্সতিত্যুৎ অমসুং নেস্নেল জুদিসিয়েল একাদমী, ভোপালগী মরক্তা জুদিসিয়েল এজুকেসন অমসুং ম্যুচেল একচেঞ্জদা য়ানা ৱারোল।
- x) পি.তি.সি. ইন্দিয়া লিমিতেদ অমসুং দ্রুক গ্রীন পাৱর কোর্পোরেসন লিমিতেদকী মরক্তা মাংদেছু পাৱর লৈবা অমসুং য়োনবগীদমক পাৱর পর্চেজকী য়ানা চেরোল।
১৯. প্রধান মন্ত্রী শ্রী মোদীনা ভুতানগী রোয়েল য়ুনিবর্সিতীদা পাংথোকপা অখন্নবা থৌরম অমদা ভুতানগী নহাশিংদা ৱা ঙাংখি। মহাক্না লৈবাক অনিগী মরক্তা লৈনরিবা বুদ্ধিজমগী মরী অমদি লৈবাক অনিগী মীয়ামগী মরক্তা লৈরিবা মরাশিং অদু ফোংদোকখি। ভারত অমসুং ভুতানগী মরী অসি অনৌবা থাক্তা পুখৎনবা এজুকেসন অমসুং হাই তেক্নোলোজীদা লৈবাক অনিগী নহাশিংনা শরুক য়াবগী মরুওইবা অদু মহাক্না ফোংদোকখি। থৌরম অদুদা প্রধান মন্ত্রী দা. শেরিং অমসুং ভুতানগী নেস্নেল এসেমব্লী অমসুং নেস্নেল কাউন্সিলগী ইকায় খু্ম্নরবা মীহুৎশিংসু শরুক য়াখি।
২০. প্রধান মন্ত্রী দা. শেরিংনা ভুতানগী নাগরিকশিংগী হেল্থকেয়রগী মগুন হেঙ্গৎহন্নবা মশাগী ওইবা অচেৎপা ৱাফম থমখিবা অদুদা প্রধান মন্ত্রী শ্রী মোদীনা মহাক্কী ওইবা থাগৎপা ফোংদোকখি। মসিগী মনুং চন্না ভুতান্দা অনৌবা মল্তি-দিসিপ্লিনরী সুপর স্পেসিয়েলিতী হোস্পিতাল শানবা থৌরাং তৌরিবা অদুদা তেক্নিকেলগী ওইবা তেংবাং পীনবা হন্দক্তা ভারতকী এক্সপার্ত তিম অমা ভুতান্দা লাকখিবা অদু নাকল অনিমক্না খঙমিন্নখি।
২১. লৈবাক অনিগী ওইবা ত্রেদ অমসুং ইনবেস্তমেন্ত মখা তানা পাকথোক চাউথোকপদা নাকল অনিমক্না য়ানবা পুরকখি। লৈবাক অনিগী ত্রেদ অমসুং ইকোনোমিক লিঙ্কেজ হেঙ্গৎহন্নবা প্রধান মন্ত্রী শেরিংগী ২০১৮দা চৎখিবা ভারত খোংচৎ মনুংদা ভারত সরকারনা ওফর তৌখিবা লুপা বিলিয়ন ৪গী ত্রেদ সপোর্ত ফেসিলিতী অদুগীদমক ভুতানগী রোয়েল সরকারনা মসিগী ওইবা তৌবীমল খঙবা উৎখি অমসুং লুপা মিলিয়ন ৮০০গী অহানবা শেনফম থাদোরকপগীদমক ভারত সরকারবু থাগৎপা ফোংদোকখি। সার্ক করেন্সী স্বাপ ফ্রেমৱার্ক্কী মখাদা করেন্সী স্বাপ লিমিৎ হেঙ্গৎহন্নবা ভুতান্না হায়জরক্লিবা অদু পোজিতিব ওইনা খন্নগনি হায়না প্রধান মন্ত্রী শ্রী মোদীনা প্রধান মন্ত্রী দা. শেরিংদা থাজবা পীখি। মসিগী মনুং চনবা খোংথাং অমা ওইনা প্রধান মন্ত্রী শ্রী মোদীনা স্তেন্দবাই স্বাপ এরেঞ্জমেন্তকী মখাদা করেন্সী স্বাপকী ওইনা য়ু.এস. দোলর মিলিয়ন ১০০গী অহেনবা শেনফম অমা ওফর তৌখ্রে।
২২. ভুতানগী রোয়েল সরকারনা হায়জরকপগী মতুং ইন্না ভুতান্দা পীরিবা সবসিদাইজ এল.পি.জি.গী চাং থা অমদা হৌজিক পীরিবা মেত্রিক তন ৭০০ অসি মেত্রিক তন ১০০০দা হেঙ্গৎলগনি হায়না প্রধান মন্ত্রী শ্রী মোদীনা লাওথোকখি।
২৩. প্রধান মন্ত্রী শ্রী মোদীনা পুৱারীগা শাগোন্নরবা থিম্পুদা লৈরিবা সেমতোখা জোংদা প্রর্থনা তৌখি, মদুদা ভারতনা ভুতানগীদমক লোন পীখিবা, ভুতানিজ রাজ্যবু লিংখৎপীরম্বা ঝাবদ্রুং ঙাৱাং নামগ্যাল মীতম অমা লৈরি। ঐখোয়গী অচেৎপা চৎন-লোনচৎ অমসুং সভ্যতাগী মরী অদু য়েংলদুনা প্রধান মন্ত্রীনা লোনগী মতম অদু অতোপ্পা চহী মঙা অমগা শাংদোক্নবা লাউথোকখি। নলন্দা য়ুনিবর্সিতীদা তম্লিবা ভুতানগী মহৈরোইশিংগী স্কোলরশিপ ২ দগী ৫দা হেঙ্গৎহন্নবসু মহাক্না লাউথোকখি।
২৪. নাকল অনিমক্না ত্রেদিস্নেলগী লমশিংদা মখা তানা তেংবাং পীনবা হেঙ্গৎহনবগা লোয়ননা ভারত অমসুং ভুতানগী নহাশিংগী মরক্তা নৌনা শাফোংলক্লিবা লমশিংদা অখন্নবা খোংথাং অমগা লোয়ননা তেংবাং পীনবা হেঙ্গৎহন্নবা মখোয় মখোয়গী ওইবা অচেৎপা ৱাফমশিং থমখি।
২৫. প্রধান মন্ত্রী শ্রী মোদীগী খোংচৎ মনুংদা নুংশি-চান্ননা অমসুং মরূপ ওইবগী মতৌদা ৱারী শানখিবা অদুনা ভুতান অমসুং ভারতকী মরক্তা থাজবা, তেংবাং পীনবা অমসুং নাকল অনিগী ওইবা ইকায় খুম্নবা অদু মমি তারি।


text:
খুরুমজরি !
খুলুমখা !
রাজ্য শেমখিবগী চহি ৫০ মপুং ফারকপদা ত্রিপুরাগী মীপুম খুদিংমকপু হন্না-হন্না য়াইফ পাউজেল পীজরি! ত্রিপুরা শেম্বা অমসুং মসিগী দিবলপমেন্তকীদমক থৌদাং লৌখিবা মীপুম খুদিংমকপু ইকোক নোন্না তৌবিমল খংবা উৎচরি, মখোয়গী হোৎনখিবশিংবু খুরুমজরি!
ত্রিপুরাগী পুৱারী মতম পুম্নমক্তা চিং লেম্বনা মপুং ওইদুনা লাক্লি। মানিক্য দাইনেস্তিগী নিংথৌরেলগী মায় পাকপদগী ঙসি ফাওবা রাজ্য অমগী মওংদা ত্রিপুরানা মশাগী থৌদাং অদু হেন্না চেৎশিলহল্লি। ত্রাইবেল সমাজ ওইগেরা নত্রগা অতোপ্পা কাংলুপ ওইগেরা, পুম্নমক্না ত্রিপুরাগী দিবলপমেন্তকীদমক মপুং ফাবা থৌদাংগা লোয়ননা, অমত্তা ওইনা হোৎনখি। ইমা ত্রিপুরাসুন্দরীগী থৌজালদগী ত্রিপুরানা শিংনরকপা খুদিংমক ইচং থৌনা মায়োক্নখি।
ত্রিপুরানা ঙসি দিবলপমেন্তকী অনৌবা ইরা অমগী মায়কৈদা চংশিল্লিবা অসিদা ত্রিপুরাগী মীয়ামগী য়াম্না চাউবা থৌদাং য়াওরি। অহোংবা পুরকপগী চহি ৩ অসি মসিগী খুদমনি। ঙসি ত্রিপুরা খুদোংচাবশিংগী লমদম ওইরক্লি। ঙসি ত্রিপুরাগী মীচম প্রজাগী দরকার ওইবশিং ফংহন্নবা দবল ইঞ্জীনগী সরকারনা লেপ্পা লৈতনা থবক তৌরি। মরম অদুনবু দিবলপমেন্তকী শক্লোন কয়াদা ত্রিপুরা ঙসি হেন্না ফবা ফর্ফোমেন্স পীরি। ঙসি অচৌবা কনেক্তিবিতী ইনফ্রাস্ত্রকচরগী খুত্থাংদা হৌজিক রাজ্য অসি ত্রেদ কোরিদোরগী হব ওইরক্লি। দিকেদ কয়া অসি ফাওবা ত্রিপুরাগী নাক্তা ভারতকী অতোপ্পা মফমশিংগা শম্ননবা অমত্তা ঙাইরবা পাম্বৈদি কংফালগী লম্বী খক্তমক ওইরম্মি। মোন্সুনগী মতমদা লেন্দস্লাইদনা মরম ওইদুনা লম্বী থিংবা মতমদা ত্রিপুরা য়াওনা অৱাং নোংপোক্তা মরুওইবা পোৎলমশিং অৱাৎপনা থল্লম্মী। ঙসিদি কংফাল লম্বীগা লোয়ননা রেল, নোংথক, ইনলেন্দ ৱাতরৱেগুম্বা মেদিয়ম কয়া অমা ত্রিপুরানা ফংলে। রাজ্য ফংলবা মতুং চহি কয়া অমা ফাওবা ত্রিপুরা বঙ্গলাদেশকী চিতগাও পোর্তকীদমক এক্সেস ফংনবা তক্নদুনা লাকখি। ২০২০দা অখৌরা ইন্তিগ্রেতেদচেক পোস্ততা বঙ্গলাদেশকী অহানবা কার্গো য়ৌরকপা মতমদুদা দবল ইঞ্জীনগী সরকারনা দিমান্দ অসি মপুং ফাহনখি। রেল কনেক্তিবিতীগী হিরমদা ত্রিপুরা লৈবাক্কী মাংজিল থাবা রাজ্যশিংগী মনুং চল্লে। মতম খরগী মমাংদা মহারাজা বীর বিক্রম এয়রপোর্তসু হেন্না পাকথোক চাউথোকহল্লে।
মরূপশিং,
ঙসি নাকল অমরোমদা ত্রিপুরা লাইরবশিংবু পক্কাগী য়ুম ফংহনবদা থৌগৎনিংঙাই ওইরবা থবক তৌরি, অদুগা অতোপ্পা নাকল অমরোমদা অনৌবা তেক্নোলোজীবুসু খোংজেল য়াংনা শিজিন্নরি। হাউজিং কন্সত্রক্সন্দা অনৌবা তেক্নোলোজী শিজিন্নবা রাজ্য৬কী মনুংদা ত্রিপুরাসু অমনি। চহি ৩দা পায়খৎখিবা পুম্নমক অদু হৌজিক হৌবদা ঙাইরি।
এদমিনিস্ত্রেসন্দা ত্রান্সপরেন্সীদগী হৌরগা মোদর্ন ইনফ্রাস্ত্রকচর ফাওবা ঙসি শেমগৎলিবা অদুগুম্লবা ত্রিপুরা অসি লাক্কদৌরিবা দিকেদশিংগীদমক রাজ্যবু থৌরাং তৌরগনি। বিপ্লব দেব জী অমসুং মহাক্কী তিমনা কন্না হোৎনবগা লোয়ননা চংশিল্লি। হন্দক্তা ত্রিপুরা সরকারনা খুঙ্গং খুদিংদা ফেসিলিতী কয়া অমা চাদা চামা য়ৌহন্নবা খোংজং হৌদোক্লে। সরকারনা হোৎনরিবা অসি, ত্রিপুরাগী মীয়ামগী পুন্সী লাইথোকহনবদা মতেং য়াম্না ওইরগনি। ভারতনা মশাগী নিং তম্বগী চহি ১০০ মপুং ফারকপা মতমদুদা ত্রিপুরাসু রাজ্য শেমখিবগী চহি ৭৫ মপুং ফারগনি। মসি অনৌবা রিজোলুসনগীদমক, অনৌবা তাঞ্জাগীদমক য়াম্না অফবা মতমনি। ঐখোয় ইশাগী থৌদাং ঙাক্না মাংলোমদা চৎকদবনি। ঐখোয় অমত্তা ওইনা পুন্না দিবলপমেন্তকী খোংজেলবু ঙাক্না থমগদবনি, থাজবা অসিগা লোয়ননা ময়াম পুম্নমকপু হন্না-হন্না য়াইপ পাউজেল পীজরি।
থাগৎচরি!


text:
ইম্ফাল, সেপ্টেম্বর ০২ :......Read More
ইন্টারনেশনাল মাদার ল্যাঙ্গুয়েজ ডে পাংথোকপগী থৌরম মনুং চন্না অমদি ইমালোনদা শৈরেং পাবা অমসুং আবৃত্তি শিল্পবু থৌগৎপগী পান্দমদা মণিপুরী মিররনা ‘আবৃত্তি কম্পিটিশন’ অমা পাংথোক্কদৌরি।গ্রুপঃ ‘এ’ ক্ল......Read More
অপূনবা মণিপুর হুইয়েল লাল্লোং লুপ (এইচ.এম.এইচ.এল.এল) মণিপুর, নহা লৌমী মরুপ কারাইকান্দি অমসুং অল আসাম চৈবী এসোসিয়েশন (এএসিএ) আসামনা পূন্না শীন্দুনা নুমিৎ হুম্নি চত্থগদবা হুয়েল লাল্লোং থাঙ-তা ত্রেনিং......Read More
মিরর ডেস্কঃ মণিপুরী মিররগী লৈরিবা ওয়েবসাইট অসি অতৈসু চংখোলহনবগী অমদি লৈরিবা বাটন পুম্নমক ফাঙ্কশনাল ওইহনবগী পান্দমদা শেম-শাবগী থবক হৌজিক কন্না চত্থরি।মিরর ডেস্কঃ মণিপুরী মিরর......Read More
ইম্ফাল, ডিসেম্বর ২৪ (এইচ এন এস): চহী খুদিংগী সাহিত্য থৌপাং লুপ (সাথৌলুপ) না শিন্দুনা পাঙথোকপা ইম্ফাল লিটরেচর ফেষ্টিভেল থা অসিগী ২৮ নিংথৌকাবা নুমীৎকী নুংথিল পুং ১২.৩০ তাবা মতমদা মণিপুর প্রেস ক্লবকী......Read More


text:
ডিস্ট্ৰিক কী মৰমদা
বিষ্ণুপুর মতাংদা
বিষ্ণুপুর অসি মনিপুরগী কলা-সংস্ক্রতি অমসুং ধর্মগী ওইবা কোনুং হায়না কৌই. মফম অসিদা ভগবান বিষ্ণু গী ফজরবা দোম-সেপ কী তেরাকোতানা শাবা লাইশং অমসুং ময়াম্না শকখংনরবা তাংলবা শঙাই লৈ. মনিপুরগী কোনুং ইম্ফালদগী কি.মি. ২৭ লাপ্পা মফম অসি হান্না লমলাঙদোং হায়নসু খংনরম্মী. অবাংদা সেনাপতি অমসুং ইম্ফাল বেস্ট, নোংচুপ্তা চুরচান্দপুর, খা-নোংপোক্তা চান্দেল, নোংপোক্তা থৌবালনা কোয়শিনবা মফম অসি জীলাগী লৈঙাক লোইশংসু লৈ. মফম অসি থোংজাওরোক তুরেলনা ফাওনা চেল্লি.
বিষ্ণুপুর গী প্রজা অমসুং কলা-সংস্ক্রতি
বিষ্ণুপুর দা লৈরিবা প্রজা অয়াম্বদি মনিপুরদা খ্বাইদগী মরুওইবা ইথনিক কাংবু ওইরিবা মৈতৈশিংনি. মখোয় হিন্দু ধর্ম চতপা ভৈস্নব ভক্তাশিংনি. মফম অসিদা মৈতৈ পাঙল, নগা, কাবুই, গাংতে, কোমনচিংবা ট্রাইবেল অমসুং অতোপ্পা জাতি কয়াসু খুনদাই. বিষ্ণুপরগী প্রজা অয়াম্বগী হিংনবা শীনফমদি লৌ উবনি. খ্বাই ময়া্ম্না শকখংনরবা লাই হরাওবা য়াওনা চহী অমদা কুম্মৈ কয়ামরুম পাংথোকই মফম অসিগী মীশিংনা.
বিষ্ণুপুর দা চতনবগী খ্বাইদগী ফবা মতম
বিষ্ণুপুর দা চতনবগী খ্বাইদগী ফবা মতম অসি ওক্তোবরদগী ফেবরুবারি ফাওবনি.
ঙাংনবা লোন
মনিপুরি অমসুং ইংলিশনা মনিপুরগী মরুওইবা লোন ওই.
হবা-নুংশিত
বিষ্ণুপুর জিলা অসি জুনদগী সেপ্টেম্বর ফাওবা মোনসুনগী হবা-নুংশিত ফংই. জিলা অসি নিংথমথাগী মতমদা য়াম্না ইংবা অদুগা কলেনগী মতমদনা শাই. মফম অসি মেদগী সেপ্টেম্বর ফাওবা অসিনা খ্বাইদগী শাবা অদুগা দিসেম্বরদগী জনুবারি ফাওবনা খ্বাইদগী ইংই.
তুরেল
জিলা অসিদা চেল্লিবা তুরেল মচা খরদি থোংজাওরোক, সুনুসিফাই, নম্বোল, য়াঙ্গোইমচা, য়াঙ্গোইচাওবা, খুগা অমসুং ইরম নি. খুগা তুরেল নত্তনা তুরেল অতৈদি টিদ্দিম লম্বীগী নোংচুপ্তা লৈবা চীংশিংদগী হৌরকই অমসুং নোংপোক তম্না চেল্লকলগা লোকতাক পাত্তা তাই.
চীন্জাক
মনিপুরগী মরুওইবা চীন্জাকশিংদি চাক, ঙা, মখল-মখা কয়াগী মনা-মশীংশিংনি. মনিপুরিশিংগী খ্বাইদগী পাম্বা চীন্জাকশিংগী মনুংদা অমদি ঙারিনি, মসি পত্থা পুমথহন্দুনা শেম্বা ঙা মখল অমনি. মসি অখন্নবা মনম চেন্বা অদুবু মহাওগীদমক্তদি য়া্ম্না পা্ম্নৈ.
লমদমসিগী পাম্বী অমসুং শা-ঙা
কৈবুল লমজাও নেসনেল পার্ক অসি বিষ্ণুপুর জিলাগী অমত্তা ঙাইরবা অতাওবা সেঙ্কচুবারি অমনি. স্কুবার কি.মি. ৪০ পাক চাওবা পার্ক অসিদা মশিং য়ামদবা পৃথিবীগী অতৈ মফমদা ফংদবা অতাঙবা মখলগী শজি শঙাই লৈ. পার্ক অসি লোক্তা পাত্তা লৈ. মসি খৃঃ ১৯৬৯ দা সেঙ্কচুবারি ওইনা লাওথোকলবা মতুং খৃঃ ১৯৬৯ দা কৈবুল লমজাও নেসনেল পার্ক ওল্লি.
পাম্বী
কৈবুল লমজাও নেসনেল পার্ক অসি অতাওবা ফুমদিশিং লৈ. মসিদা ইশিংদা হৌবা পাম্বী মখল ২৩০ রোম লৈ. মখোয়শিংগী মুনংদা ইশিং কম্বোং, খোইমোম, শিঙনাং, ফুমহা, তিনথৌ, পুল্লৈ, কাবোকং, লোকলৈ, থম্বাল, তৌনচিংবা মরাং কাইনা ফংই.
শা-ঙা
শঙাই অসিদা নত্তনা কৈবুল লমজাও নেসনেল পার্ক অসিদা অতোপ্পা অতাংবা শা খরসু ফংই. মফম অসিদা জীবা মখল ৪২৫ রোম লৈ. ২৪৯ না য়াংলেন শরু পানবা অদুগা ১৭৬ না য়াংলেন শরু পান্দবা. জীবা মখল ৩৫ না মতম অমদা মরাং কাইনা ফংলম্বগী পাও লৈরসু হৌজিক্তি তপন-তপনা মু্ত্থরকলি.
লোক্তাক পাত্তা ঙা মখল ৬৪ রোম ফংই. পাত অসিদগী চহী খুদিংগী ঙা তোন ১৫০০ রোম পুথোকই.
কৈবুল লমজাও য়েংনবা খ্বাইদগী ফবা পাম্বৈদি হি তোংবনি.